Kuasa Sedekah. Rezeki Itu Datang Tanpa Diduga.

Ramai yang tahu tentang kelebihan bersedekah. Ia memberikan rezeki yang tidak diduga.

Sebagaimana perkongsian ini yang menceritakan kelebihan bersedekah.

IKUTI PERKONGSIAN INI

BAGI RM20, DAPAT RM50

Semalam dapat satu request dari customer minta hantar akok ke Bangi lama, akak tersebut minta tolong sangat hantar sebab anak nak makan. Tapi katanya nak dalam rm5 jer. Terdiam kejap. Dah la jauh, lepas tu Rm5 jer. Kalau ikutkan luar kawasan Bandar Baru Bangi aku ambil minimum order 4set bergantung lokasi. Tapi tergerak juga hati untuk terima.

Hari tu ada 9 tempat nak kena hantar. Jadi aku start dengan hantar yang beliau punya, bermula dari tempat paling hujung. Sampai sahaja dilokasi, aku lihat sebuah rumah yang agak sedikit serba kekurangan dari pandangan mata aku. Kemudian seorang anak kecil keluar.

“Yeeaa, kuih akok kuih akok !”

“Pakcik ni duit”, ditangannya ada segenggam duit syiling yang dihulurkan kepadaku.

Entah kenapa hati aku terkedu. Aku ambil duit darinya. Secara spontan aku terseluk poket seluar. Ada rm20. Lalu aku panggil kembali anak kecil tersebut yang sedang beransur masuk ke dalam rumah.

“Adik! Mari sini kejap”

“Nah duit raya. Nanti boleh belanja family makan-makan”

Mukanya tersenyum gembira. Selepas mengucapkan terima kasih, si kecik tersebut terus meluru masuk dan aku teruskan perjalanan ku ke destinasi lain.

Nak dipendekkan cerita, selepas itu dilokasi penghantaran kedua, keempat, kelima dan ketujuh, aku tidak dibayar cas penghantaran. Tipulah kalau aku katakan tak terdetik langsung rasa kecewa dihati. Yelah. Untung sekeping akok baru berapa sen. Minyak, mantainance motor, penat dan masa tak diambil kira. Setakat seorang dua, mungkin tak rasa ralat sangat. Lagipun, baru tadi buat baik. Rasa ikhlas tadi dah jadi macam tak ikhlas dah.

Apa pun, yang nyata syaitan tetap akan berusaha untuk menghasut hati seorang manusia. Jadi aku cuba untuk tetap bersangka baik. Mungkin mereka terlupa, mungkin tidak perasan aku ada mention cas COD. Atau mungkin juga mereka ada kekangan kewangan. Seperti mana yang aku mention cas COD seikhlas hati, sama ada dapat banyak, sedikit atau tak dapat langsung, aku sendiri perlu terima.

Setibanya dilokasi kelapan, aku hulurkan 4set akok yang berharga Rm20 kepada pelanggan setia aku, Puan Halimah. Disusuli dengan bayaran.

“Eh puan terbagi lebih Rm50 ni”, kataku sambil membelek sekeping note Rm20 dan Rm50.

“Tak pe ambil jer.upah delivery…….memang niat nak bagi……….” Ujar beliau. Sebenarnya ucapannya panjang lagi. Tapi aku lupa sebab dalam keadaan terperanjat.

Aku cuba kira kembali upah delivery yang aku perolehi. Rm2,Rm3, Rm50 Dan Rm5. Total Rm60. Alhamdulillah rezeki bergolek

Kesimpulannya
1. Dalam keadaan kita fikir kita susah, sebenarnya lebih ramai lagi yang lebih susah daripada kita
2. Bukan senang nak ikhlaskan hati. Tapi cubalah dan sentiasalah bersangka baik
3. Jangan sesekali mengalah untuk berbuat baik atau berubah jadi baik. Walaupun kita berterusan diuji tapi percayalah, Allah tidak akan kejam pada hambanya. Tapi sebaliknya kitalah yang kejam pada diri sendiri diwaktu lampau kita.

Kredit: Muhammad Ikram Rosdi


” Sedih Lihat Isteri Tinggalkan 4 Anak Untuk Ke Hospital .”  Dr Halina Selamat Bersalin Anak Kembar, Dr Sheikh Muszaphar Setia Di Sisi!

Umum mengetahui, Datin Dr Halina bakal melahirkan bayi kembar nya lebih awal dari tarikh jangkaan.

Dalam perkongsian terbaru, Isteri kepada angkasawan negara Datuk Dr Sheikh Muszaphar Syukor, Datin Dr Halina Mohd Yunos selamat melahirkan anak kembar mereka pada jam 9.47 pagi, bayi lelaki dan 9.48 pagi, bayi perempuan hari ini melalui kaedah pembedahan di Sunway Medical Centre.

Dalam perkongsian  Dr Sheikh Muszaphar sebelum ini, isterinya dinasihatkan untuk melahirkan zuriat tersebut minggu lalu tetapi berjaya bertahan sehingga cukup 35 minggu dengan menggunakan kaedah pembedahan.

Sebelum itu, beliau  berkongsi sebuah video memaparkan Dr Halina sedang mengemas keperluan diri sebelum meninggalkan empat anaknya di rumah buat sementara waktu.

Pasangan ini memilih untuk menimang anak kembar mereka pagi tadi di sebuah pusat perubatan di Petaling Jaya, Selangor.

Terdahulu, pasangan ini mendirikan rumah tangga pada 10 Oktober 2010 dan dikurniakan empat cahaya mata iaitu Sophea Isabella, Sophea Natasha serta kembar lelaki iaitu Sheikh Adam dan Sheikh Noah.


“Balik Kampung Semasa Cuti  Aidilifitri, Maaf Tidak Dibenarkan.” PM Umum Pergerakan Antara Negeri Tidak Dibenarkan!

Perdana Menteri, Tan Sri Muhyiddin Yassin dalam satu pengumuman memberitahu perjalanan rentas negeri termasuk pulang ke kampung semasa cuti perayaan Aidilfitri tidak dibenarkan di dalam Perintah Kawalan Pergerakan Bersyarat (PKPB).

Walau bagaimana pun dibenarkan untuk tujuan hadir bekerja dan pulang semula ke rumah sendiri setelah terkandas di kampung atau di tempat-tempat lain.

”Perjalanan rentas sempadan negeri juga tidak dibenarkan kecuali untuk tujuan hadir bekerja dan pulang semula ke rumah sendiri setelah terkandas di kampung atau di tempat-tempat lain.

Perjalanan rentas negeri untuk balik ke kampung semasa cuti perayaan Aidilfitri tidak dibenarkan,” kata beliau.

PERUTUSAN KHAS | Perjalanan rentas sempadan negeri tidak dibenarkan kecuali untuk tujuan hadir bekerja dan pulang semula ke rumah setelah terkandas di kampung. Perjalanan rentas negeri untuk balik ke kampung semasa cuti perayaan Aidilfitri tidak dibenarkan.

Berikut antara senarai aktiviti yang dilarang.


Hukum Pindah Daging Korban, Ustaz Ini Ada Penjelasannya.

Menyambut hari raya korban bermakna ada yang melakukan amalan korban untuk disedekahkan kepada golongan yang memerlukan.

Namun yang menjadi persoalan adalah mengenai daging korban yang dibawa ke tempat lain.

Ikuti lanjut perjelasan oleh ustaz Dr. Syed Shahridzan Syed Mohamed Ben-Agil.

HUKUM PINDAH DAGING KORBAN

SOALAN:

salam ustaz.betul ke daging korban tak boleh bawa keluar dari negeri korban?contoh sy korban di melaka,nak bawa balik daging korban ke selangor

JAWAPAN:

1) Menurut ulama mazhab Syafi’i, tidak semua daging korban haram dipindahkan dari kawasan seseorang itu bermukim. Yang dimaksudkan daging yang haram dipindahkan adalah bahagian daging yang wajib disedekahkan kepada fakir atau miskin. Perkara ini dijelaskan oleh Sheikh Syato al-Bakri di dalam karyanya Iʿānat al-Ṭālibīn:

ويمتنع نقلها أي الأضحية مطلقا سواء المندوبة والواجبة والمراد من المندوبة: حرمة نقل ما يجب التصدق به منها

Maksudnya: Dilarang memindahkannya, iaitu daging korban sama sekali sama ada korban sunat atau wajib, dan maksud korban yang sunat ialah haram memindahkan daging yang wajib disedekahkan daripadanya.

2) Menurut mazhab Syafi’I juga, wajib disedekah daging korban sunat yang mentah walaupun sedikit kepada fakir atau miskin, iaitu si pengorban tidak boleh makan atau ambil kesemuanya. Jika tidak ibadat korban dianggap tidak sah dan hanya menjadi sedekah biasa sahaja. Hal ini dinyatakan di dalam kitab Mughni al-Muhtaj:

وَالأَصَحُّ وُجُوبُ التَصّدُّقِ بِبَعْضِهَا وَلَوْ جُزْءًا يَسِيرًا مِن لَحْمِهَا بِحَيْثُ يَنْطَلِقُ عَلَيْه الإِسْم عَلَى الفُقَرَاءِ

Maksudnya: Menurut pendapat yang muktamad, wajib sedekah sebahagiannya(daging korban) walaupun dengan bahagian yang sedikit daripada dagingnya yang mana ia boleh dianggap sebagai penamaan sedekah kepada fakir miskin.

3) Kadar yang wajib disedekahkan ialah menurut kadar yang sesuai dan masuk akal walaupun untuk seorang yang miskin sekalipun, sebagai contoh sedekah setengah kilogram daging kepadanya. Sebahagian ulama mazhab Syafi’i meletakkan piawaian kadar daging yang wajib disedekahkan ialah kadar yang boleh mengenyangkan seorang fakir miskin.

4) Daging korban yang haram dipindahkan di sisi mazhab Syafi’I berdasarkan kaedah qias daripada hukum haram memindahkan harta zakat luar dari kawasan mukim. Perkara ini juga ditegaskan di dalam kitab Iʿānat al-Ṭālibīn:

وقضية قوله كالزكاة أنه يحرم النقل من داخل السور إلى خارجه، وعكسه

Maksudnya: Poin kenyataannya(penulis matan) “seperti zakat” bahawa ia(daging korban) haram dipindahkan dari dalam pagar/sempadan (kawasan mukim) ke luar darinya(pagar), dan begitu juga sebaliknya.

5) Kesimpulannya, daging korban wajib atau sunat wajib disedekahkan secara mentah dengan kadar yang minimun kepada fakir miskin sekurang-kurangnya seorang. Kadar wajib sedekah itu mestilah mengikut kadar yang sesuai sebagai sedekah, sebagai contoh setengah kilogram atau satu kati untuk seorang fakir miskin. Manakala daging yang haram dipindahkan daripada kawasan mukim ialah daging yang wajib disedekahkan kepada fakir miskin.

7) Manakala selebihnya, iaitu daging yang diperuntukkan untuk makanan pengorban dan ahli keluarga serta hadiah kepada saudara mara dan sahabat handai (bukan fakir miskin) harus dipindahkan dari kawasan bermukim.

Wallahu A’lam
Sumber: Dr. Syed Shahridzan Syed Mohamed Ben-Agil


Adab No 1! Warganet Puji Sikap Kacak Hadiahkan Baju, Siap Peluk & Cium Tangan Pekerja Bangladesh

‘Anak mama yang hebat’

Perasan tak, setiap kali buat video bersama anak-anak, usahawan terkenal, Dato’ Seri Vida atau singkatannya DSV mesti akan mengucapkan ayat keramat ini pada anak-anaknya. Bak kata netizen, siapa sangka daripada kata-kata itu menjadi doa untuk anak menjadi seorang yang baik pekerti.

Baru-baru ini, anak lelaki DSV, Kacak atau nama sebenarnya Muhammad Eric Zecquan Mohd Amin ada memuat naik satu video di laman Tiktoknya yang telah mendapat pujian ramai dek kerana sikapnya yang baik dan menghormati orang lain.

Mengikut jejak ibunya, Kacak dipercayai bakal melancarkan baju melayu jenamanya sendiri. Dalam video yang dikongsikan, Kacak yang memakai baju jenamanya itu telah mendapat pujian oleh seorang pekerja warga Bangladesh di sebuah stesen minyak.

Disebabkan itu, Kacak berhasrat untuk menghadiahkan koleksi bajunya memandangkan pekerja itu belum mempunyai baju raya meskipun baju tersebut masih belum terjual.

Apa yang menarik perhatian warganet adalah kesopanan Kacak dalam menyantuni pekerja tersebut dengan begitu baik. Ramai yang memberikan pujian kepada remaja berkenaan kerana turut memeluk dan mencium tangan pekerja itu ketika bersalaman sebagai tanda hormat.

Meninjau di ruangan komen, rata-rata luah rasa sebak melihat reaksi kacak yang memeluk lelaki tersebut ketika dia menghulurkan tangan untuk salam. Malah, mereka juga turut mendoakan supaya kacak dimurahkan rezeki.

Kacak merupakan anak kedua DSV dan mempunyai seorang kakak yang juga menceburi bidang seni iaitu CikB atau nama sebenarnya, Nur Edlynn Zamilleen, 17.

Sumber: TikTok kacak officialmy


“Ayah Sakit Keluarga Susah.” Sanggup Kayuh Basikal Dari Pagi Sampai Malam Tolong Ayah Jual Pulut Udang. Kisah Adik Ini Dapat Perhatian..

Berat mata memandang, berat lagi bahu memikul. Di saat kanak-kanak lain seusianya bebas berlari , bermain dan melakukan apa saja dengan rakan-rakan lain, dia pula menjaja kuih demi membantu keluarga demi kelangsungan hidup.

“Saya selalu beli pulut udang dekat adik ni..sedap sangat..dia selalu jual dekat PENDANG SQUAR ,KEDAI ECO PENDANG ..UMOR DIA 11 TAHUN(darjah 5). Tadi ada masa sikit nak sembang dengan dia.

“Sedih sangat tengok dia dalam umur dia macam ni tapi dia terpaksa melupakan masa kanak2 dia untuk keluaga dia…mak dia dah meninggal.ayah dia sakit( tak tau sakit apa).ayah dia buat pulut udang.

“Dia tolong ayah dia jual pulut udang naik basikal dari pagi smpai malam Lepas habis 1 trip dia akan balik dan ambik lagi pulut udang dan jual lagi.niat dia baik sangat2 tolong ayah dia untuk besarkan adik2.

“Dia ank sulung..adik dia ada 3 org lagi…aku tanya dia, ayah bagi berapa tolong jual..dia cakap, dia tak minta pon upah..dia nak tolong ayah dia ja. Sebab dia tau keluarga dia susah. dia akan pergi setiap kereta “nak pulut udang x” aku respect dekat dia.

“Dia tolong ayah dia untuk adik2. Dia yang tolong ayah dia buat pulut udang..ayah dia tak ada kenderaan.katanya rosak…aku tanya pulak pasal pelajaran dia..dia cakap dia periksa dapat no 2 selalu la…aku rasa budak ni cerdik..lagi berlenang ayaq mata aku…..tolong ea kawan2 kalau nampak adik ni beli la pulut udang dia..bantu dia..nak dekat bukak sekolah ni..baju sekolah..kasut sek semua kena beli…..jom viral bagi murah rezeki adik ni dengan ayah dia.

“Semoga Allah sentiasa lindungmu kamu sayang..kakak sayang kamu????
ni no tel dia 0107886184 adik ni nama dia alif…sapa yang nak tempah buat kenduri ke boleh la tolong2 famly adik ni.. ada tambahan sikit adik ni ada mak tiri.

Terbaru, kisah adik Aliff sudah mendapat perhatian semua pihak dan masyarakat. Pihak Zakat pendang dan JKM pendang turut turun melihat keadaan untuk membantu. Semoga ada sinar baru untuk keluarga tersebut.


Kasihkan Suami,  Wanita Ni Berikan Minuman Herba Belalai Gajah. Apa Istimewanya Ye?

Herba digunakan secara meluas dalam masakan, kesihatan dan kecantikan sejak dahulu lagi dan terus menjadi amalan hingga kini.

Daun belalai gajah atau Sabah Snake Grass (SSG) misalnya telah lama dikenal pasti mempunyai anti oksidan yang tinggi.

Menurut kajian Jabatan Bioteknologi, Sekolah Teknologi Kesihatan, Universiti Ming Chuan, Taiwan, SSG terbukti sebagai agen anti oksida yang baik. Fungsi anti oksida sebenarnya mengurangkan kesan radikal dalam tubuh badan.

Sementara itu, Fakulti Perubatan dan Kesihatan Sains, Universiti Putra Malaysia (UPM), SSG bukan sahaja berfungsi sebagai anti-oksida, bahkan mampu melambatkan pertumbuhan sel kanser.

Kajian-kajian ini membuktikan bahawa penjagaan kesihatan menerusi makanan semula jadi seperti ini merupakan langkah alternatif yang baik.- sumber Rencana Kesihatan Utusan Online.

Menyedari khasiat yang terkandung di dalam herba belalai gajah ini memberi keyakinan buat puan Rodziah untuk mengamalkan minuman herba ini bersama suami untuk tujuan kesihatan.

Ikuti perkongsian melalui postingnya di facebook Rodziah Md Yusof Via MAHN.

“Saya nk share jus epal + daun belalai gajah..buat tuk suami yg selalu mengadu keletihan dan ada darah tinggi.  Semoga menjdi asbab kesembuhan,  sesuai juga untuk darah tinggi dan kencing manis.  Cuba laa..kita hanya berusaha..setiap penyakit ada ubat..In shaa Allah..”-Rodziah

Bahan-bahan:

Epal hijau

Daun belalai gajah

Cara Buat :

1. Masukkan epal hijau yang telah dipotong bersama daun belalai gajah dan air ke dalam mesin pengisar.

2. Kisar hingga halus dan tapiskan jus tersebut.

3. Sedia untuk dimunim.

sumber :Rodziah Md Yusof


“Seorang Perempuan, Seperti Kemahuan Dr Halina.” Sibuk Dengan Pesanan Buku, Dr Sheikh Muszaphar Hampir Terlepas Temu Janji!

Kesibukan dengan pelancaran buku terbarunya membuatkan Datuk Dr Sheikh Muszaphar Shukor hampir-hampir terlepas temu janji bersama doktor untuk perkembangan bayi dalam kandungan isterinya.

Suami kesayangan Datin Dr Halina yang baru mengeluarkan buku  bertajuk ‘My Way Of Parenting’ membuat pengakuan tersebut menerusi satu video yang dimuat naik ke Instagramnya.

Dalam perkongsian tersebut, Dr Sheikh Muszaphar turut berkongsi  imbasan jantina cahaya mata kembar yang bakal lahir tidak lama lagi.

“Saya begitu sibuk dengan pesanan buku-buku sehingga hampir terlepas temu janji imbasan jantina semalam.

“Tapi yang penting, saya berjaya sampai. Kandungan Dr Halina dah masuk 17 minggu lebih. Alhamdulillah, progres kembar di dalam kandungan adalah baik,” tulis Dr Sheikh Muszaphar.

Menurutnya lagi, menerusi pemeriksaan tersebut , pasangan ini bakal menimang cahaya mata perempuan. Manakala seorang lagi belum menampakkan jantina kerana kedudukannya.

“Salah seorang daripada kembar sedang tidur dan seorang lagi bangun dan cuba ‘menendang’ untuk membangunkan seorang lagi.

“Seorang perempuan, seperti kemahuan Dr Halina, seorang lagi tidak dapat dipastikan jantina kerana kedudukannya,” terang Dr Sheikh Muzaphar.

Walau bagaimana pun, Dr Sheikh Muszaphar memberitahu tidak kisah jantina bayi dan hanya berharap agar kedua-duanya berada di dalam keadaan sihat.

Rata-rata mendoakan semoga dipermudahkan segalanya buat Datin Dr Halina sehingga selamat melahirkan.


Berhentikan Anak Dari Sekolah, Hantar Jadi Hafiz Al-Quran, Keputusan Yang Sukar Buat Aidid Marcello & Isteri

Setiap ibu bapa ingin yang terbaik buat anak-anak. Bahkan akan menyediakan segala keperluan buat anak-anak menuntut ilmu sama ada dunia dan akhirat.

Begitu juga dengan Personaliti TV Popular, Aidid Marcello dan isterinya, Norzie Pak Wan Chek yang telah membuat keputusan yang sukar dalam hidupnya.

Dia dan isterinya telah memberhentikan anak-anaknya daripada sekolah rendah dan menengah untuk menerima pendidikan agama untuk bergelar Tahfiz Al-Quran.

Sekadar berkongsi di media sosialnya, dirinya tidak mahu digelar riak dengan perkongsiannya itu. Dalam oada memohon wargamaya menitipkan doa buat tiga orang anak lelakinya.

Kisah yang sungguh inspirasi buat kita. Bukan calang-calang ibu ayah sanggup melakukan pengorbanan dan percaturan hidup buat anak-anaknya untuk mendalami ilmu agama. Semoga ketiga-tiga anaknya dikurniakan hati yang terang untuk menghafaz al-quran.

KEPUTUSAN YANG SUKAR, NAK ‘BERKONGSI’ DI MEDIA SOSIAL PUN BIMBANG DIKATAKAN RIAK

Bismillahirrahmanirrahim.

Berpuluh kali fikir nak post atau tak. Tapi aku set nawaitu aku bukan untuk riak & sombong, tapi sebab aku bangga dengan depa & happy dengan panggilan ini.

Bukan senang nak buat keputusan ni, dari sebelum PKP kami usaha, sampai sekarang baru dapat, Alhamdulillah. Terima kasih kepada @dilla_rayhanah & @ustazjohariabdulwahab kerana banyak sangat membantu kami berdua. Besar betul hikmah silaturrahim Allah atur untuk kita semua kenal.

Kepada isteriku @norziepwc yang aku tahu, dia mmg jenis yang firm, well research, korek segala info gila2 dalam segala apa jua yang nak buat terbaik untuk anak2 dia.

RELA HATI BERHENTIKAN ANAK SEKOLAH RENDAH DAN MENENGAH

Tapi kali ni, kami tak tau macamana boleh dapat kekuatan, dengan rela hati & tenang memberhentikan anak2 kami dari sekolah rendah & menengah, untuk masukkan mereka ke Akademi ni. Mudah betul proses, tak sampai 3 hari semua proses berhenti dan kemasukkan. MasyaAllah.

Kita mmg boleh rancang, tapi DIA yang tentukan. Kalau dulu aku happy sebab sekolah depa 5 min dari rumah aku, tapi sekarang aku bertambah happy walaupun hari-hari aku kena redah traffic hantar sejauh 25km.

Kepada yang baca ni, nawaitu aku sekadar nak share rasa happy sebagai ayah & ibu. Dan aku juga nak share, jangan sekali2 kita sangsi dengan apa yang DIA akan berikan kepada kita. Aku jahil sangat lagi, tapi aku tak nak anak2 aku start lambat.

Tentang masa depan mereka, insyaAllah harapan kami, biarlah depa nak jadi apa sekalipun lepas ni, asalkan Quran dah ada di dada.

Aku mohon sangat, hampa yg sedang baca ni, doa dalam hati kejap, sebutkan nama depa.

Muhammad Iman
Muhammad Yusuf
Muhammad Ibrahim

Semoga depa bertiga dapat menghafal Al-Quran dengan lancar dan tenang. InsyaAllah

Maaf kalau ada terbunyi sombong atau riak. Aku hanya seorang ayah yg masih jahil tapi terlalu gembira nak kongsikan pilihan perjalanan untuk anak-anak kami yang tak pernah kami fikir mampu kami lakukan.

Moga-moga dengan perkongsian ni, ada juga kawan2 yang 50-50 atau sangsi ttg masa depan anak mereka, terus dapat keyakinan untuk register kan anak menghafaz Al-Quran, insyaAllah.

WARGAMAYA DAN RAKAN ARTIS BERI PUJIAN


Bukan Sahaja Patuh SOP, Kawalan Yang Dibuat Selesakan Pengunjung. Tak Rugi Bercuti Di Genting Highland!

Sejak-sejak dapat ‘lampu hijau’ untuk bercuti dalam negara, apa lagi semua orang ‘gatal tangan’ pegang telefon pintar cari kawasan menarik untuk dilawati dan bercuti. Ye la, lebih kurang 3 bulan terperuk kat rumah dek PKP, jadi bila dah dapat peluang macam ni, takkan nak lepaskan. Ye dak?!

Salah satu kawasan percutian yang menjadi sebutan orang ramai semestinya Genting Highland! Di samping merasai suasana dingin semulajadi nun di atas sana, ibu ayah juga boleh cuci mata membeli belah dan berseronok bersama anak-anak di taman tema!

‘Tapi… Sekarang ni virus masih lagi berleluasa, macam mana ni?! Nanti pergi bercuti tak pasal-pasal dijangkiti pula!’

Jangan risau! InsyaAllah tak ada apa-apa selagi anda semua ikut arahan kerajaan, #kitajagakita dan menjaga SOP yang ditetapkan. Seperti mana yang dinitikberatkan oleh pihak Genting Highland untuk pengunjung yang akan bercuti di sana nanti! Nak tahu macam mana? Meh tengok garis panduan yang telah disediakan oleh pihak Genting ini!

Garis Panduan Sepanjang Berada di Genting Highland

1) Bagi mengelak dari bersentuhan dan memudahkan pengunjung, anda digalakkan untuk beli tiket secara dalam talian Mudah kan?

2) Pengunjung disarankan untuk mengimbas Kod QR dengan menggunakan aplikasi MySejahtera sebelum memasuki kawasan tarikan.

3) Selain itu, pengunjung juga akan menjalani pemeriksaan suhu sebelum memasuki kawasan tarikan dan taman tema Genting. Bagi yang suhunya melebihi 37.5 darjah dan ke atas, mereka tidak akan dibenarkan masuk sebaliknya akan dibawa keruangan menunggu untuk mendapatkan bantuan rawatan. Wahh caringnya! Hehe.

4) Tak bawa hand sanitizer? Dont worry! Hand sanitizer disediakan di pintu masuk dan sekitar kawasan umum. Terbaiklah!

5) Jangan risau jarakan sosial ketika bermain di taman tema, pihak Genting Highland telah mengubahsuai dan meletakkan jarak tambahan antara mesin / aktiviti / tempat duduk arked. Jadi jarak 1 meter tu sentiasa dalam kawalan, ok?

6) Untuk memastikan pengunjung mematuhi penjarakan sosial, tanda diletakkan di lantai di tempat-tempat menarik dan kawasan tumpuan untuk menunjukkan di mana para tetamu harus berdiri / beratur untuk menjaga jarak yang selamat dari orang lain.

7) Dasar keselamatan dan kebersihan dipaparkan di semua pintu masuk dan dalam talian. Duta Perkhidmatan ditempatkan di kawasan strategik untuk mengurus / menasihati pengunjung, menyediakan hand sanitizer, memeriksa dan mengurus pengunjung yang tidak sihat.

8) Pekerja yang bertugas dilengkapi dengan topeng muka dan jika perlu, mereka akan  sarung tangan semasa bertugas. Anda diminta memakai topeng muka ketika berada di taman tema dan kawasan tarikan. Topeng muka dan sarung tangan dijual atas permintaan.

9) Tandas akan dibersihkan mengikut jadual pembersihan yang telah ditetapkan dan dicatat. Permukaan yang terdedah dengan sentuhan tangan, penahan tunggangan dan mesin arked akan dibersihkan secara kerap. Bahagian atas kaunter di kedai runcit dibersihkan dan dibasmi kuman setiap 30 minit.

10) Untuk meminimumkan pengendalian tunai, pihak Genting juga mengutamakan pembayaran secara kad. Wang tunai hanya akan diterima di kios pembayaran kami.

11) Papan tanda dipasang di pintu masuk kedai runcit dan kios untuk mengingatkan para tetamu tentang keperluan jarak sosial. Semua kios akan menghadkan kapasiti untuk 3 orang pengunjung pada satu-satu masa.

Di samping itu, bagi memastikan percutian anda menjadi lebih selamat, buat pertama kalinya di Malaysia, First World Hotel memperkenalkan Digital Key sebagai salah satu langkah terbaik menggantikan kad kunci.

Dengan hanya memuat naik aplikasi Resorts World Genting, anda bukan hanya mampu booking tiket bilik, malah selesai sahaja urusan booking, anda hanya menggunakan apps tersebut untuk membuka kunci bilik anda. Mudah kan?

Penempahan Bilik

Semakan Keluar

So tunggu apa lagi, jom bercuti di Genting Highland!


Bancuhan Susu Kurma Ini Bantu Cantikkan Kulit Dan Kesihatan Jantung. Ikuti Resipi Homemade Ini, Mudah Saja Nak Buat.

Boleh dikatakan kita semua bahawa kurma merupakan buah yang dianggap mujarab untuk kesihatan tubuh kerana mengandung nutrisi dan vitamin yang berlimpah. Ia bukan sahaja sebagai pengalak susu ibu bagi yang menyusu bayi tetapi juga untuk kesihatan badan dan kecantikan kulit.

Lebih berkhasiat apabila kurma dicampur dengan susu. Susu kurma mengandungi kandungan nutrisi buah kurma mengandung karbohidrat, protein, vitamin B, zat besi, dan kalium. Sementara itu, susu kaya akan lemak, protein, dan segudang vitamin lainnya, seperti vitamin A, B6, dan D.

Dengan campuran nutrisi dan vitamin yang ada pada keduanya, ini khasiat yang ditawarkan oleh susu kurma.

1. Menjaga kesihatan jantung.
Kandungan nutrisi yang ada di dalamnya ternyata dapat menurunkan pencetus kepada penyakit jantung.

2. Baik untuk kesihatan kulit

3. Susu kurma memperkuat tulang
Minuman ini mengandung kalsium tinggi mungkin menjadi boleh membantu memenuhi keperluan kalsium untuk tulang.

4. Membantu mengurangkan sembelit.
Kurma kaya dengan serat. Apabila mengalami sembelit, salah satu cara mengatasinya adalah makan makanan berserat.

1) buang biji & basuh kurma
2) stim 20min
3) blend sampai hancur
4) simpan dlm bekas & boleh letak dlm fridge
5) campurkan 2 sudu pati kurma & susu (any susu yg sedap di tekak masing2).
Ready utk minum. Boleh jugak campur madu, badam, kismis etc

Selamat mencuba!


Kes Tertinggal Anak Di Stesen Minyak!.. Netizen Kurang Senang Dengan Reaksi Ibu ‘Kasar’ Kanak-Kanak Ini..

Sebagai ibu bapa, anda sepatutnya mengawasi anak-anak lebih-lebih lagi apabila berada di tempat awam. Ini kerana, akibat kecuaian ibu bapa atau penjaga boleh berlaku perkara yang tidak diingini kepada anak-anak seperti culik, kemalangan dan lain-laian.

Seperti yang tular baru-baru ini apabila seorang kanak-kanak tertinggal di sebuah stesen minyak selepas ibunya tidak menyedari kehilangan anaknya.

Nasib menyebelahi kanak-kanak ini apabila pekerja stesen minyak ini sudi untuk meminjamkan telefon pintar miliknya kepada kanak-kanak ini untuk menghubungi ibunya.

Panggilan kanak-kanak ini turut diaktifkan loud speaker serta dirakam.

Namun apa yang mengejutkan adalah reaksi ibu kanak-kanak tersebut yang seolah menyalahkan kanak-kanak tersebut walaupun ianya terang-terang adalah kecuaiannya.

Reaksi ibunya seolah berang dan bercakap kasar dengan anaknya manakala reaksi kanak-kanak ini yang sedang dalam ketakutan akibat ditinggal dan dimarah jelas kelihatan pada video tersebut.

Apa yang menjadi perhatian dalam kes ini adalah cara si ibu malah berkomunikasi dengan anakya.

Malah ramai meluahkan rasa kurang senang terhadap respon si ibu ini menangani masalah anak tertinggal di stesen minyak.


Kerap Sendawa Saja, Ini Petua Buang Angin Dalam Badan, Guna Ni Aje Badan Pun Rasa Lega

Tentu ada kerap sendawa dan badan apabila ditekan akan mengluarkan angin tanpa henti dan sering membuatkan bahagian dada rasa panas.

Selain mendapatkan nasihat doktor, apa kata cuba petua ni. Boleh bantu hilangkan angin dalam badan.

PETUA BUANG ANGIN DALAM BADAN GUNA 3 BARANG DAPUR JE

Seminggu dua ni kan badan Dila banyak angin. Nak berurut tak sempat balik keje pun dah lewat kan.
Alhamdulillah syukur Dila dah jumpa petua MUDAH buang angin guna bahan di dapur je. Senang kan boleh terus buat.
Bahan-bahan:
Serai 3 batang
Halia 2 inchi
Susu tepung
3 gelas air

Cara buatnya:

1. Ketuk serai ,halia kemudian panaskan periuk masakkan 3 gelas air sekali. Rebus sampai jadi segelas untuk diminum.

2. Masukkan susu tepung apa jenama pun boleh Dila guna EVERYDAY. Hehe sedap rasanya.

3. Kacau dan biar mendidih sekejap tutup api. Minum suam-suaam waktu pagi perut kosong tau.
4. Boleh amalkan seminggu 2x kali. Insyaallah angin akan berlumba-lumba keluar.
Bole #syerkan untuk orang yang banyak angin. Mujarab tau petua Dila ni. Terailah. Semoga bermanfaat.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Cukup Sekadar Nasi Panas Berlauk Ikan Masin. Yang Penting Air Tangan…” Radin Kongsi Kenangan Sambut Puasa Bersama Arwah Ibu!

Kehilangan orang tersayang ibarat separuh nyawa di bawa bersama. Sukar untuk diungkapkan dengan kata-kata betapa rindunya bila orang yang kita sayangi sudah tiada lagi.

Kalau dulu selepas pemergian arwah ayah since 2010, arwah mama lah tempat aku berpaut, bergantung, berharap waima apa masalah sekalipun… Tak pernah sekali pun keluar dari ucapan arwah penat, jemu & letih bila dengar keluhan aku selama ini.. Satu-satunya wanita yg boleh terima buruk baik aku.

Walaupun tinggal berasingan, namun sikap prihatin dan penyayang si ibu membuatkan dia wajib akan masak lauk kegemaran anaknya itu walaupun diri sendiri tidak sihat.

Setiap kali balik kampung, arwah wajib akan masak lauk favourite aku walaupun arwah tak larat.. Cukuplah sekadar nasi panas berlauk kan ikan masin.. Yang penting air tangan.. Setiap bulan bila gaji masuk, arwahlah orang pertama aku akan kongsi rezeki.

Malah, arwah ibunya menjadi orang pertama yang dia akan kongsi rezeki. Buakn itu sahaja, Radin turut menyediakan duit ubat arwah dan akan menelefon arwah setiap hari. Mereka akan berborak mengenai pokok bunga.

Paling penting, duit ubat arwah.. Setiap hari akan call/FaceTime even borak pasal pokok bunga.. Setiap kali masuk Ramadan, arwah lah yang akan kejutkan sahur, ingatkan pasal mengaji , tanyakan berbuka apa harini..remind kan pasal terawih.. Dan bayar zakat.. Tahun ni, esok dah masuk Ramadan, aku Rindu arwah sangat-sangat..

Anak mana yang tak rindukan bidadari yang bawak aku ke dunia.. 18/2/2021 adalah hari paling sedih seumur hidup selama ini.. Tuhan sahaja yg tahu apa yg aku rasa .. Rindu hati ni Allah je tempat aku bergantung harap.

Ya Allah Ya Tuhan, masukkan ibu bapa ku ke dalam syurga tanpa dihisab.. Halalkan mereka untuk mencium syurga mu, haramkan mereka daripada dijilat api neraka jahanammu Ya Allah..

Damailah mama, disana…♥ Dari seorang anak yang sentiasa merindui Mama..

Salam Ramadan, al-fatihah Mama


“Dia Adalah Istri Terbaik Diberikan Allah Buatku.” Doa & Ucapan Ifan Seventeen Pada Arwah Isterinya, Mangsa Tsunami Di Banten Undang Sebak.

Kehilangan insan tersayang cukup perit untuk di terima. Apatah lagi ia berlaku dalam sekelip mata. Isteri kepada vokalis kumpulan Seventeen, Ifan iaitu Dylan Sahara disahkan meninggal dunia selepas menjadi mangsa kejadian tsunami yang melanda Selat Sunda pada Sabtu lalu.

Menerusi laman instagramnya, Riefian Fajarsyah atau lebih mesra di panggil Ifan bagaimana pun reda dengan pemergian arwah isterinya itu.

“Istriku memang bukan manusia yang sempurna, begitupun aku. Tapi dia ga pernah berhenti buat terus terus menjadi istri yang baik, i know you have tried your best and it’s not easy for you, but you did it baby. Dan buatku memang dia adalah istri terbaik yang mungkin diberikan Allah buatku, I couldn’t ask for more ya Allah.

“Mewakili istriku aku memohon maaf sebesar2nya kepada teman, sahabat, keluarga, saudara atau siapapun yang pernah mengenal Dylan.
Mohon diikhlaskan jikalau ada kata atau perbuatan yang kurang berkenan

“Sayang, Allah mempertemukan kita, Allah pula yang memisahkan kita. Doain suamimu agar menjadi suami yang sholeh, biar aku bisa menuntut hak ku buat berpasangan denganmu di akhirat nanti untuk selamanya.

Selain Dylan, pemain dram Seventeen iaitu Andi turut terkorban menjadikan kesemua anggota kumpulan itu meninggal dunia. Mereka termasuk Bani (pemain bes), Herman (gitaris) termasuk kru, Ujang dan pengurus kumpulan itu, Oki Wijaya.

Ketika kejadian, Seventeen sedang mengadakan persembahan bersempena hari keluarga sebuah syarikat korporat di Tanjung Lesung Resort, Banten


11 Tanda Sikap Lalai Yang Kena Alert

Apabila sikap lalai mula menguasai diri, segala amalan kita mula hilang fokus.

Salah satunya amalan membaca Al-Quran dan zikir dah semakin kurang. Ramai tak sedar akibat kesibukan hal duniawi tanpa seimbangkan dengan akhirat.

Menerusi perkongsian Haliza Hashim berkongsi kupasan Ustaz Pahrol Mat Juoi mengenai sikap LALAI pada diri manusia.

Ikuti lebih lanjut mengenai perkongsian ini. Moga bermanfaat untuk kita semua.

SIKAP LALAI DALAM DIRI

Tanda LALAI antaranya:
1. Kurang membaca Al Quran
2. Kurang berzikir
3. Lalai dlm solat, kurang ingat pd Allah:
– Tidak fokus,
– Sering terlupa bilangan rakaat,
– Melewatkan solat,
– Kurang solat jemaah.
4. Banyak membuang masa utk hiburan, sukan & dimeja makan serta menonton tv.
5. Kurang @ malas berdoa. Kalau berdoa, tidak ada penghayatan, pakat hafal saja.
6. Sentiasa sibuk dgn urusan dunia; mudah stress.
7. Cara hidupnya menyerupai musuh Islam.
8. Tak berhati² dgn perkara yg syubhah & haram.
9. Tangguh utk bertaubat.
10. Malu utk belajar agama.
11. Bangun fikir nak makan apa & apa aku nak buat hari ini.

Ada juga Ustaz sebut:
_Jarak antara hati kita dgn ketenangan, ibarat jarak’ kita dgn Al-Quran._

Pesan Ustaz:
_Beli Al Quran guna duit sendiri. Pilih ikut citarasa kita. Cakap dgn Al Quran tu, kita nak bersahabat dgn dia. (nak baca)_

Kemudian, Ustaz cerita tentang akibat LALAI:
1. Kurang semangat nak beribadah, tidak suka baca Quran.
2. ‘Bunuh’ kebaikan yg kita buat, kita tak nampak berbuat baik itu suatu yg utama.
3. Hilang fokus dlm hidup.
4. Mudah lesu & buntu, sentiasa rasa esok masih ada & suka tangguh beribadah & kerja soleh.

Sebab-Sebab LALAI:
1. Mengulang² dosa kecil sampai jadi kelaziman.
2. Berkawan dgn org² yg lalai.
3. Berada dlm persekitaran ‘rosak’. (Cth: pergaulan bebas dgn bukan muhrim, dedah aurat & buat maksiat), berada di situ bukan utk tujuan berdakwah.
4. Tidak berzikir.
5. Terjerat dlm perancangan² licik musuh Islam. (Cth: berlebihan dlm mendengar lagu, tonton filem Yg melalaikan dll.

Cara² mengatasi LALAI:

1. Cari sahabat yg baik & soleh.
2. Hadiri majlis ilmu.
3. Bangun malam utk solat tahajjud.
4. Banyakkan zikir & taubat.
5. Rajin baca quran.
6. Bersangka baik pd org lain.
7. Pemaaf.
8. Ingat mati.
9. Kurangkan makan.
10. Amalkan sunnah Nabi saw.
11. Bersabar bersyukur & bertawakkal.

Na’uzubillahhi min zalik. Semoga tidak termasuk dalam golongan (lalai) ini.


Muka Penuh Jerawat Pasir, Juru Solek Beri Petua Guna Tomato Ice Muka Jadi Licin. Memang Menjadi!

Kecantikan itu adalah universal kerana apa yang cantik bagi kita belum tentu lagi dipandang indah orang lain. Setiap kecantikan yang dimiliki oleh seorang wanita biasanya memiliki rahsia tersendiri.

Begitu juga dengan kulit yang cantik dan menjadi idaman ialah kulit yang licin, tegang, anjal dan kemerah-merahan. Bebas daripada jerawat atau kulit merekah. Apa pun untuk tampil cantik berseri memerlukan pelbagai rutin penjagaan.

Nak tahu bagaimana cara untuk menjaga muka menjadi lebih berseri guna cara ini. Ia dikatakan petua daripada juru solek.

Aisyah tau ramai dah tahu petua ni. Tapi tak pe, kot kot ada yang tak tahu lagi. Boleh la try nanti.

Petua ni Aisyah dapat dari sorang MUA dulu. MUA ni citer dulu dia ada makeup kan model yang ada jerawat pasir. Lepas dia advice model tu pakai tomato ice kat muka, kulit model tu licin sangat.

Petua tomato ice ni bukan setakat boleh kecutkan jerawat dengan licinkan kulit, tapi kalau ada parut jerawat pun boleh hilang tau. Kalau konsisten pakai, pori-pori muka pun boleh makin kecik.
Ok jom tengok cara buat tomato ice ni;
.
1. Masukkan sebijik tomato dalam freezer 3-4 jam. Pastu potong dua.
2. Amik sebelah tomato yang dipotong tu pastu basuh sikit dengan air. Pastu baru golek golek tomato tu kat muka sampai tomato tu hancur.
3. Biarkan dia kering 15-20 minit. Pastu baru basuh
**Sehari boleh buat 2 kali. Try konsisten buat seminggu insyaAllah nampak beza nanti.☺

𝙆𝙝𝙖𝙨𝙞𝙖𝙩 𝙩𝙤𝙢𝙖𝙩𝙤 𝙞𝙘𝙚
– 𝙠𝙚𝙘𝙞𝙠𝙠𝙖𝙣 𝙥𝙤𝙧𝙞 𝙥𝙤𝙧𝙞 𝙢𝙪𝙠𝙖
– 𝙠𝙪𝙧𝙖𝙣𝙜𝙠𝙖𝙣 𝙢𝙞𝙣𝙮𝙖𝙠 𝙠𝙖𝙩 𝙢𝙪𝙠𝙖
– 𝙠𝙪𝙧𝙖𝙣𝙜𝙠𝙖𝙣 𝙨𝙚𝙢𝙗𝙖𝙗 𝙢𝙪𝙠𝙖
– 𝙢𝙚𝙡𝙖𝙣𝙘𝙖𝙧𝙠𝙖𝙣 𝙙𝙖𝙧𝙖𝙝 𝙢𝙪𝙠𝙖, 𝙣𝙖𝙣𝙩𝙞 𝙢𝙪𝙠𝙖 𝙥𝙞𝙣𝙠𝙞𝙨𝙝 𝙥𝙞𝙣𝙠𝙞𝙨𝙝
– 𝙝𝙞𝙡𝙖𝙣𝙜𝙠𝙖𝙣 𝙗𝙡𝙖𝙘𝙠𝙝𝙚𝙖𝙙
– 𝙨𝙚𝙠𝙖𝙩𝙖𝙠𝙖𝙣 𝙬𝙖𝙧𝙣𝙖 𝙠𝙪𝙡𝙞𝙩
– 𝙠𝙪𝙧𝙖𝙣𝙜𝙠𝙖𝙣 𝙟𝙚𝙧𝙖𝙬𝙖𝙩

Moga bermanfaat. Selamat mencuba

Sumber: Aisyah Badar Bajrai

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Jika Rosak Perbaiki, Jangan Robohkan..”-Rumah Lama Kekal Cantik Peninggalan Dari Atok!

Projek mencantikkan rumah, selain sekadar dibersihkan daripada habuk dan disusun atur semula kedudukan perabot agar selesa meraikan tetamu. Ada satu perkara yang dari dulu hingga kini, memang kita biasa akan buat bila tibanya musim perayaan. Lain tidak bukan, mestilah mengecat rumah. Maklumlah bila rumah dicat semula, barulah nampak lebih berseri-seri rumah yang dihuni.

Contohnya seperti rumah ini, tuan rumah memilih cat warna merah jambu yang digabungkan dengan warna putih sebagai tema raya kali ini. Terbukti, hasilnya memang luar biasa!

Bercerita lanjut tentang rumah kayu berwarna merah jambu yang viral di media sosial, ini perkongsian lanjut daripada anaknya.

Okey tak warna cat macamni?
Code colour : Taupe pink 10YR 50/101 NIPPON, White on white 30GY 88/014 NIPPON.

Mak saya suka sangat bunga-bunga..Rumah kampung je. Tapi nyaman sangat.
Kg halaman tercinta saya ni di Bukit Pulau Melaka.

Ni lah tuan rumah (emak). Lagi sorang tuan rumah(ayah saya) tak suka bergambar. Jadi tak ada gambarnya.. Doakan ye sahabat semua moga mak ayah saya diberikan kesihatan yang baik dan dipanjangkan umur mereka.

Rumah ini sudah berusia 45 tahun, ikutkan mak ayah nak warna lain, tapi saya bagi cadangan untuk warna ni. Mak ayah mula-mula risau juga sebab takut tak masuk dengan rumah papan kan.

Tapi saya yakin kan mereka, warna ni cukup cantik kalau dicatkan dirumah ni. Jadi mereka setuju. Ayah cuma pilih nak ada campuran putih. Jadi terjadi la rumah pink+putih.

Bercerita tentang kenangan masa cat rumah bila nak dekat raya memang tak kan saya lupakan. Indah sangat. Bergurau senda dengan adik beradik dan mak ayah. Sambil berkongsi pendapat untuk mencantikkan lagi rumah mak ayah. Masa tu lah dapat eratkan lagi silaturrahim sebab semua saling bantu membantu.

Menariknya juga tentang rumah keluarga ini, siapa sangka pernah jadi lokasi shooting.

Seingat saya sudah 3 kali dah rumah kami dijadikan lokasi shooting. Tapi kami dah lupa cerita apa. Dah bertahun lamanya. Yang paling last sekali 5 tahun yang lepas.

Sekarang tinggal mak dan ayah sahaja dirumah tu. Sebab anak-anak semua dah bekerja luar. Kalau hari cuti, kami akan berkumpul sekeluarga bersama.

Mak saya sayangkan sangat rumah ni. Memang dia sentiasa pesan pada kami adik beradik, jika ada kerosakan perbaiki lah. Jangan dirobohkan. Inilah kenangan yang tinggal nanti. Lagi satu sebab rumah peninggalan atok kami. Hasil titik peluh atok yang bina rumah tu. Jadi memang banyak kenangan di situ.


Jangan Buat Main Bila Demam Masa Pantang. Alert Pesanan Doktor Ini.

Ramai yang menyangka bahawa demam ketika dalam tempoh pantang selepas melahirkan anak adalah proses fisiologi yang biasa. Saya dapati ramai yang hanya membeli ubat panadol di farmasi dan datang untuk melakukan pemeriksaan sehingga mereka benar-benar mengalami rasa sakit pada bahagian-bahagian tertentu atau mengalami demam yang terlalu tinggi.
.
Demam dalam ‘tempoh pantang’ ini ada kalanya merbahaya jika ia adalah sebahagian kesan komplikasi proses melahirkan anak. Di bandar-bandar besar di mana kemudahan kesihatan mudah didapati, selalunya wanita yang demam sebegini dapat dirawat segera. Namun bagi wanita yang tinggal di kawasan pendalaman dan jauh dari kemudahan kesihatan, demam sebegini boleh membawa maut.

Demam dan rasa sakit ini selalunya disebabkan oleh jangkitan kuman yang boleh berlaku ketika proses kelahiran sama ada kelahiran normal melalui faraj (vaginal delivery) atau secara pembedahan Caesarean. Ia juga boleh berlaku di sepanjang tempoh menyusukan anak.
.
“Saya pernah mengalami luka yang lambat baik di kawasan faraj selepas melahirkan anak kedua saya. Saya mengalami demam yang teruk dan kemaluan saya mengeluarkan lendiran yang busuk. Kenapa saya boleh mengalami luka di situ doktor?”
.
Walaupun proses kelahiran bayi adalah proses fisiologi yang normal, namun tidak semua wanita dipermudahkan ketika menjalani proses kelahiran. Jadi kecederaan fizikal boleh berlaku, dan selalunya berlaku koyakan di sepanjang saluran kelahiran bayi, sama ada di pangkal rahem (cervix) atau di faraj terutama apabila bayi yang dilahirkan bersaiz lebih besar dari yang dijangka.

Jangkitan Kuman

Sesetengah wanita mempunyai luka dari kecederaan itu yang tidak dapat disembuhkan dengan sendirinya kerana ketika proses kehamilan selepas kelahiran, banyak perubahan fisiologi yang membantutkan proses penyembuhan ini.
.
“Doktor saya hairan mengapa pihak hospital tidak mampu mengesan masalah ini ketika di hospital. Sekarang ini isteri saya sudah tiga hari demam dan menggigil. Ini kecuaian pihak hospital..”
.
Saya cuba mengimbau semula pengalaman saya bekerja di wad bersalin di sebuah hospital awam di selatan tanah air.
Seingat saya ketika itu, setiap hari antara 30-50 wanita yang melahirkan anak di wad itu sehari, terutama di wad tiga. Dalam jumlah yang sebegitu ramai, kemudahan katil untuk digunakan semula oleh wanita yang melahirkan anak keesokan harinya amat tinggi. Selalunya wad akan penuh. Jadi mereka dibenarkan pulang ke rumah jika tidak mempunyai apa-apa komplikasi kelahiran yang nyata.
.
Selepas pemeriksaan di bahagian abdomen dan faraj bagi memeriksa jika ada kapas atau jarum yang tertinggal, dan bayi yang dilahirkan telah kencing dan buang air besar, para ibu dibenarkan pulang untuk berehat di rumah. Malangnya kebanyakan wanita yang mengalami jangkitan kuman selalunya mengalami demam, merasa sakit pada bahagian tertentu selepas dibenarkan keluar dari hospital.
.
Oleh itu selalunya kebanyakan jangkitan kuman hanya dapat dikesan selepas seorang wanita itu berehat di rumah. Dalam satu kajian yang dilakukan di UK mendapati 94% dari kes jangkitan kuman ini didiagnosa selepas wanita dibenarkan keluar dari hospital. Dalam hal ini saya tidak merasakan ini suatu kecuaian pihak hospital. Lainlah jika wanita itu mempunyai demam tinggi semasa di wad dan dibenarkan pulang ke rumah tanpa rawatan.


R&R Tapah Dapat Pujian, Adab Tinggi Penjual Buah, Layanan Bagaikan Hotel 5 Bintang!

Jika penat memandu salah satu lokasi yang menjadi tumpuan untuk berehat adalah Hentian Rehat dan Rawat atau R&R.

Lokasi tumpuan ramai ini sudah tentu memerlukan persekitaran yang bersih dan selesa untuk kemudahan awam. Selain itu, gerai buah-buahan dan makanan disediakan bagi yang ingin menjamu selera.

Dalam pada itu, perkongsiannya itu turut mendapat sokongan wargamaya lain yang pernah mendapat layanan yang serupa.

Tadi saya berhenti makan di RnR Tapah, Perak. Di situ banyak gerai buah sepanjang laluan pejalan kaki menuju ke tandas dan surau.

Saya berhenti di satu gerai buah ini. “Beri nanas. Satu lagi, ermm honey Dew.”

“RM6 ya kak!” kata penjual itu.

Perkara yang menawan hati saya pada ketika itu, bukan pada buah yang dijualnya, tetapi adab dan budaya halusnya.

Sewaktu menyerahkan wang baki kepada saya, ini yang beliau lakukan.

1. Beliau menyusun 4 keping not satu ringgit dengan kemas dan sama aturannya.

2. Wang kertas itu menghadap ke arah mata saya. Seperti kita membaca. Tidak terbalik.

3. Beliau memegang wang dengan kedua-dua belah tangan.

4. Sambil menundukkan sedikit badan dan berkata, “Terima kasih.”

Wah! Saya beli buah je pun di RnR. Rasa macam dilayan oleh staf restoren hotel lima bintang.

Jika orang memberi kad bisnesnya supaya diingati, bagi saya penggerai buah itu sudah mempunyai ‘kad bisnes’ yang tersendiri. Iaitu adab dan budaya halusnya melayan pelanggan.

Dalam pada itu ramai wargamaya memuji penjual buah itu. Ada yang menyatakan adab begini perlu dididik dalam keluarga terutama kepada anak-anak.


Buka Akaun Emas, Setiap Bulan Simpan Dana Pendidikan Anak, Boleh Capai Puluh Ribu!

Dana pendidikan amat penting untuk memudahkan kita menguruskan kewangan apabila anak melanjutkan pelajaran ke peringkat lebih tinggi.

Selain menyimpan duit di bank, kita boleh juga menyimpan dalam bentuk emas demi masa depan anak-anak. Mula rancang kewangan kita demi masa depan mereka. Salah satu cara untuk menyediakan dana pendidikan untuk anak-anak adalah melalui simpanan emas.

Dengan simpan 1 gram setiap bulan, anda boleh membuka akaun emas untuk simpanan anak-anak. Sama seperti simpanan duit di Tabung Haji, cuma akaun emas ini anda akan menyimpan dalam bentuk gram emas.

SIMPAN EMAS 1G SETIAP BULAN

“Sangat beruntung anak anak yang mulakan simpanan emas di usia masih muda.”

BEGINI CARANYA DAPAT RM28000!

1. Buka akaun emas
2.Simpan 1g setiap bulan
3. 8 tahun 4 bulan cukup 100g

100g bersamaan dengan RM28,000 (ikut nilai pasaran emas)

8 tahun akan datang nilai emas akan lebih berganda.

Kenaikkan haga emas 7 hingga 9 peratus setahun.


“Ayah Larang Kami Kahwin Muda, Tapi Sekarang..” Asyraf Khalid Kenang Waktu Mula-Mula Nak Kahwin

Anak tiri penyanyi Datuk Seri Siti Nurhaliza yang juga usahawan, Asyraf Khalid baru sahaja menyambut ulang tahun ketujuh perkahwinannya bersama pelakon Tya Arifin, baru-baru ini.

Tular kerana menghadiahkan isterinya sebuah kereta Tesla, Asyraf mengenang kembali perjalanan mereka sebelum mendirikan rumah tangga.

“Apabila cakap nak kahwin, ayah saya (Datuk Seri Khalid Mohamad Jiwa) terkejut dan dia tidak bersetuju. Apatah lagi ketika itu saya baru berumur 23 tahun. Bukan saja ayah, tapi keluarga juga menyakinkan agar jangan kahwin awal. Lagi pula ketika itu mereka tak pernah berjumpa Tya, sebaliknya tahu artis di Indonesia.

“Saya memang nak kahwin, sebab betul-betul dah jatuh cinta. Selepas keluarga saya berjumpa Tya, semuanya menjadi lebih baik dan lancar. Pendek kata perjalanan cinta saya dengan Tya ambil masa setahun sebelum kami berkahwin pada 1 November 2015.

“Sekarang, bila bapa saya jumpa orang terutama anak muda, dia nasihat cepat kahwin, duit tak ada tak apa, rezeki datang kemudian. Malah, nasihat sama juga dia bagi pada adik bongsu saya,” katanya.

Menurut Asyraf yang mengusahakan perniagaan Jamu Mutyara bersama isteri, rezeki selepas berkahwin dipermudahkan.

“Saya bukan suami yang sempurna, tapi menjadi sempurna sejak kehadiran Tya. Dia wanita yang cantik luar dan dalam. Saya bangga melihat perubahan dan kejayaan dicapai hari ini. Dia juga menjadi lebih berkeyakinan tinggi dan ketua yang baik.

Menerusi perkahwinan itu, Asyraf dan Tya dikurniakan dua cahaya mata iaitu Arif Jiwa Asyraf, 5, dan Azzahra Jiwa Asyraf, 3.

Artikel Berkaitan :

Mesti Baca :


“Cantik & tenang suasana, Bestnya tak Ada Kes.”  Ditegur Tak Pakai Mask Ketika Keluar, Ini Jawapan Dayah Bakar!

Umum mengetahui akan keberadaan Dayah Bakar di samping suaminya di Australia. Pengacara dan penyanyi ini mengambil keputusan untuk berada di samping suaminya selepas setahun berpisah dek kerana tuntutan kerja suaminya.

Dayah juga tidak lokek untuk berkongsi video serta gambar sepanjang bersama suami dan anak lelakinya di sana.

Dalam pada itu, timbul persoalan daripada warganet akan situasinya yang dilihat tidak memakai pelitup muka walaupun berada di tempat awam.

Menjelaskan situasi tersebut, Dayah memuat naik satu video pendek sekaligus merungkai pertanyaan ramai tentang hal tersebut.

Assalamualaikum semua .
Sharing with all of you a glimpse of Allah’s creation, dan hopefully buat korang rasa tenang dan a bit relax to start the day .
Bila Dayah di sampai Weston Park, Dayah tak stop cakap “ Ya Allah cantiknyaaa, masha Allah subhanallah”
Looks like a painting but it’s real 😍

Anyway, Dayah dapat banyak sgt soalan tak perlu pakai mask ke dekat sini , tak ada covid ke ? Let me answer once and for all ya. Dekat Canberra dah months tak ada case Covid . Tidak perlu pakai mask , but they still practise SOP seperti social distancing , sanitize tangan selalu .( walaupun 0 case , reminder is everywhere )
I hope this explains ! 😊

P/s : This is also the first time bawa @joie_malaysia Versatrex keluar , and it’s amazing how sturdy it is . Naik atas grass, permukaan tak rata , bukit , semua steady je ! 🙌🏻

Rata-rata bukan sahaja berpuas hati dengan penjelasan Dayah, bahkan turut excited dengan keindahan tempat tersebut.


“Nak Berhenti Jadi Perempuan, Hari-Hari Kena Buli.” Gara-Gara ‘Diusik’ Abangnya, Luahan Dekta Bikin Ramai Sebak

Dzahira yang lebih mesra disapa Dekta disifatkan sebagai seorang anak gadis yang memahami tanggungjawab dirinya sebagai seorang kakak dalam keluarga mereka.

Anak perempuan kepada Allahyarham Siti Sarah Raissuddin dan Shuib yang kini berusia 8 tahun dikatakan banyak mewarisi sifat kasih arwah ibunya.

Pemilik nama sebenar Dzahira Talita Zahra bagaimanapun seorang yang lembut hatinya. Dalam perkongsian terbaru, kelihatan dia menangis teresak-esak dek kerana ‘disakat’oleh Uwais Al Qarni dan Ariq Matin.

Dalam video pendek tersebut, Dekta memberitahu yang dia tidak mahu menjadi anak perempuan lagi kerana asyik ‘dibuli’oleh abang dan adik lelakinya.

Dekta dan drama berpisah tiada yaaa 😂 Siapa anak perempuan dia macam ni? Tak boleh usik sikit, nangis dah macam kena pukul. Si Matin dah takut tu sebenarnya 😂 Haihhh la anak-anak, waktu kecil ni gaduh2 dulu, besar nanti haaa baru rindu ❤❤❤

Perkongsian tersebut mendapat respond warganet, rata-rata bersimpati dan tak kurang memberi kata-kata semangat buat satu-satunya anak perempuan Allahyarham Siti Sarah.


Bila Isteri Selalu Marah & Jerit Pada Anak. Ni Ustaz Ebit Lew Cuba Fahamkan En. Suami Kenapa Jadi Begitu!

Perkongsian daripada Ustaz Ebit Lew selalunya sering dikaitkan dengan perkongsian beremosi penuh kasih sayang. Malah atas dasar kasih sayang itu juga, mampu menyebabkan gugurnya air mata keinsafan.

Semoga perkongsian ini juga dapat ‘menjentik’  hati sang suami untuk lebih prihatin keadaan isteri bila mana sering kali marah-marah dan kerap pula menjerit-jerit dengan anak. Itu semua berlaku ada sebabnya.

Nak tahu lanjut, ayuh baca perkongsian penuh daripada ustaz Ebit Lew ini. Jom semak.

Memahami hati isteri yang selalu marah dan menjerit pada anak-anak

Seorang suami minta nasihat mengenai isterinya. Isterinya asyik marah anak-anak.

“Anak saya 3 orang ustaz. Isteri asyik mara dan jerit pada anak-anak. Terasa kasihan pada anak-anak. Terasa tiada hari anak-anak tak kena marah. Kadang-kadang saya tengok isteri saya sayang yang kecil jer. Kakak sulung asyik kena marah jer. Semua salah kakak besar. Saya takut anak jadi trauma. Dia kalau menjerit atau marah saya rasa nak lari rumah. Kalau saya cuba pertahankan anak saya. Dengan saya-saya kena marah..”

Punca sebenar

Abang nak tahu tak Allah sayang abang. Bila saya dengar ketua keluarga ingin bertanya soalan begini tandanya dia seorang yang baik dan bertanggungjawab. Abang nak bantu dan selesaikan.

Sebenarnya selalu wanita tanya masalah suka cubit dan marah anak-anak. Bila saya dengar saya terus tanya ada bincang dengan suami..itu antara punca utama.

Abang nak tahu tak sebenarnya bukanlah kita nak salahkan sesiapa. Selalunya wanita yang selalu marah-marah anak dan tak boleh kawal emosinya kerana dia dahagakan perhatian dan cinta suaminya. Dia rindukan suaminya. Dia ingin suaminya bersamanya. Isteri kita wanita yang Allah jadikan sensitif. Jiwa mereka lembut. Mereka dahagakan kasih sayang dan rasa kebersamaan dalam membuat segala urusan rumahtangga.

Wanita ini bila kita dah dapat hati dia. Semuanya akan jadi superb. Juta-juta kali lebih layanan dan kasih sayangnya kepada suami dan anak-anak. Bila dah terluka dan sakit semuanya berubah.

Isteri amanah Allah

Kita perlu sedar. Dia bukan bibik kita. Dia bukan orang gaji kita. Mereka wanita yang kita nikahi maksudnya ingin kita cintai,sayangi, bimbing dan pembantu kita sehingga syurga Allah. Mereka bukan milik kita. Mereka amanah Allah.

Sebab tu kata ulama pintu agama sebuah keluarga ialah ayah. Pintu agama buat anak-anak ialah ibu. Jika kita membimbing isteri kita dengan Islam dengan cinta dan sayang insyaAllah isteri kita akan bimbing anak-anak kita Islam dengan cinta dan sayang. Mereka dahagakan belaian dan kasih sayang.

Peluk mereka. Sayangi mereka. Lihatlah nanti mereka akan peluk dan sayang anak-anak. Bila sampai rumah sunnah beri salam dan peluk atau cium ahli keluarga. Anak-anak dahagakan pelukan dan ucapan sayang. Mak anak yakni isteri kita yang penat sepanjang hari tu lagi dahagakan ciuman, pelukan dan ucapan sayang terima kasih dari suaminya. Begitu juga kita kan abang. Kita pun ingin begitu. Kita semua cuma manusia yang sedang belajar nak jadi baik.

Begitulah juga seorang ibu yang melayan anak besar sampai anak kecil dengan cinta dan sayang..begitulah kakaknya pula akan mencintai adiknya. Esok adiknya pun akan saling mencintai dan menyayangi kakak dan mak ayahnya. Esok kita mati mereka tak berebut harta tapi berebut nak bagi syurga paling tinggi buat mak ayah. Cinta ialah pendidikan yang utama pada keluarga selepas iman.

Suami isteri yang saling membantu. Saling mencintai. Saling menghargai akan membuat anak-anak pun jadi begitu. Janganlah pernah bergaduh depan anak-anak. Nanti anak kita akan jadi stress dan mereka akan jadi hipokrit. Jangan paksa anak kita terpaksa memilih antara kedua ibubapa. Dalam kata lain satu bas tapi ada 2 pemandu dan 2 arah tujuan. Kerana itu biarlah tidur sekali dan mimpi pun sama.

Bila isteri marah anak. Jangan lawan atau marah isteri depan anak. Bila isteri marah kita bantu apa yang patut. Kadang-kadang masa tu dia tengah susu anak, 2 anak lagi bergaduh dan jatuhkan air atau makanan. Kita tolong kutip makanan yang jatuh bersihkan. Kita tolong jaga 2 anak lagi.

Biasa mereka marah sedang mereka masak lauk di dapur seorang diri. Kita suami kadang-kadang tengok tv atau hp. Anak-anak dah sepahkan rumah ada yang mengacau di dapur. Mereka kunci jam, mereka masak sahur, mereka kena hidang. Mereka kejut anak. Mereka kejut suami, mereka kemas pinggan dan dapur. Mereka kena marah kalau tak kemas. Mereka kena marah kalau terlambat. Mereka kena marah jika penat tak bangun sahur.

Mereka bukan marah anak sebenarnya abang. Seperti anak-anak. Mereka buat hal, mereka jadi pelik, mereka bergaduh, mereka tak nak pergi sekolah, mereka dahagakan perhatian dan kasih sayang ibubapanya. Lagi mereka kena marah dan jerit lagi mereka berusaha tarik perhatian..buat macam-macam.

Penawar terbaik

Sebab tu banyak isteri yang dulunya baik dan lemah lembut. Tapi bila suami dia buat hal dan ada perempuan lain. Dia maafkan tapi belum dapat lupakan mereka jadi berubah. Terus jadi pemarah dan kuat mengamuk dan bermasam muka. Mula minta macam-macam. Cemburu lain macam. Sangka macam-macam sebab hati mereka dah luka.

Ubatnya kita sebagai ketua keluarga hidupkan amalan ta’lim dalam rumah. Pergi berdating berdua. Berjuang di jalan Allah. Cuba bawa isteri 3 hari belajar iman. Berada di jalan Allah. Pergi umrah. Ziarah Kaabah. Ziarah Rasulullah saw. Solat malam sama-sama. Bersyukur kunci segalanya. Sentiasa sabar. Lihat orang yang lebih susah dari kita.

Ya Allah sayangilah isteri kami yang tercinta. Kami maafkan segala salah silap mereka semua kepada kami. Kerana semua ini salah kami sebagai suami kerana belum menjadi suami yang baik. Maafkan kami kerana belum menjadi isteri yang baik.


Period Kejap On Off, Wanita Ni Kongsi Petua Untuk Lancarkannya!

“Risaunya semalam macam dah bersih. Hari ini masih ada kesan darah, adakah masih haid ke? Atau ada tak cara nak bagi lancar dan boleh ke berhentikannya ni”

Berdepan dengan masalah haid yang tidak teratur memang boleh membuatkan kita orang perempuan rasa terganggu dan mahu segera mendapatkan cara untuk atasinya. Dan salah satu petua yang boleh dipraktiskan adalah dengan mengamalkan cara yang dikonsikan oleh Lyndah ini.

“Nak period lawas..nak period lancar..amalkan lah jamu. Jamu ni bukan makan hari2 seumur hidup pun. Ada masa kita rehat ada masa kita makan. Bila kita berjamu period akan lawas dan lancar. Malah ada yang hilang senggugut macam saya,”-Lyndah

Selain dari jamu boleh amalkan Air Kunyit Asam Jawa versi Mak kita..

Bahan-bahan:
Kunyit hidup 1inci
Halia 1inci
Asam Jawa 1 sudu makan
Garam secubit
Air suam 1 cawan

Cara-cara :

1. Tumbuk lumat kunyit, halia dan garam.
2. Campurkan bahan tumbuk dengan asam jawa. Kemudian tuangkan air suam.
3. Tapis air kunyit asam ke dalam cawan tadi.

4. Sedia untuk di minum

**Tak perlu rebus..kalau nak rebus boleh je…tapi mak kita cakap khasiat xsama…

➡Boleh Amalkan sebulan sekali (haid hari ke 2 atau selepas haid)

Khasiat air kunyit asam :
* Melancarkan darah haid atau nifas
* Melawaskan pembuangan..bagi dalam pantang sangat2 membantu dari terkena sembelit..bagi berpantang boleh amalkan selama 3hari berturut2..biasanya mak kita buat masa darah nifas hari ke7-10 masa ni darah nifas macam ada xde..
* Menaikkan seri wajah.
* Mencantikkn tubuh
* Menyihatkan tubuh memberi tenaga.
* Awet muda jika di amalkan.


10 Sebab Kenapa Setiap Rumah Wajib Ada Tepung Jagung. Ibu-Ibu Kena Baca Ni!

Tepung jagung tidak sekadar digunakan sebagai bahan makanan tetapi sesuai juga untuk digunakan sebagai bahan pembersihan.

Banyak cara kita boleh gunakan bahan dapur untuk tujuan pembersihan, berikut ialah dengan menggunakan tepung jagung:

1. Taburkan serbuk tepung jagung ke dalam kasut untuk menyerap peluh dan bau yang kurang menyenangkan
2. Kotoran yang terdapat pada material fabrik seperti darah, dakwat dan kesan terbakar seterika dapat dihilangkan dengan menggunakan campuran tepung jagung dan air. Lapisi permukaan kesan kotoran itu sedikit tebal dan biarkan ia mengering. Kemudiannya tanggalkan lapisan tepung jagung.
3. Bersihkan kesan atau sisa air kencing bayi mahupun haiwan dengan melapisi permukaan tersebut dengan sebatian tepung jagung cdan juga air. Biarkan ia mengering dan sental atau gunakan vakum.
4. Semasa anda memberus atau membasuh periuk dan kuali, tambahkan sedikit dengan serbuk tepung jagung untuk mengembalikan kilatan perkakas.
5. Untuk kotoran degil seperti lumpur ataupun kulat gunakan campuran 1 sudu makan tepung jagung, 1 sudu baking soda, 1 sudu jus lemon dan ¼ cawan air. Sapukan ke kawasan tersebut dan biarkan seketika. Bilas seperti biasa.
6. Alternatif untuk menggantikan pelembut fabrik, campurkan 2 sudu tepung jagung dengan ¼ cawan baking soda dan beberapa titis minyak haruman essential mengikut citarasa anda.
7. Jika anda ingin membersihkan atau menggilap perabot kayu, tambahkan sedikit serbuk tepung jagung dan bahan cecair penggilap anda. Ia akan menambahkan kilatan pada permukaan perabot kayu anda.
8. Untuk menyingkirkan kesan minyak yang terpalit pada kertas dinding anda, sapukan sedikit dengan serbuk tepung jagung dan dicampurkan dengan sedikit air. Biarkan ia kering dan sental sehingga hilang.
9. Campurkan serbuk tepung jagung dengan air dan biarkan ia menjadi sebatian yang pekat. Bahan ini boleh dijadikan sebagai ejen skrub yang lembut dan praktikal untuk mencuci bahagian atas hud dapur, hob memasak dan sebagainya.
10. Jika terdapat contengan krayon pada dinding anda, gunakan sebatian yang sama iaitu serbuk tepung jagung yang dicampur dengan air dan sapu pada dinding yang terkena kesan tersebut. Biarkan kering dan lapkan sahaja.

Sumber: Petua ibu


Hanya Klik-klik Je Dah Boleh Simpan Duit Raya Anak Di Tabung Haji.  Cukup Mudah!

Pejam celik pejam celik rupanya hari ni sudah raya ke-8, dan sepanjang lapan hari ini jugalah anak-anak kita telah mengumpul duit raya.

Pastinya bukan sedikit jumlahnya dan harus segera disimpan di dalam bank agar tidak habis dibelanjakan begitu sahaja.

Ada macam-macam cara mudah untuk menyimpan duit tersebut.  Ikuti perkongsian Aya Chalo ini melalui akauan fbnya tentang cara mudah simpan duit di dalam akauan Tabung Haji.

Macam kak dulu bertahun2 kak peram duit raya anak tu sbb liat ke bank, malar bz kannnn… ??

Rugi juga simpan di rumah sbb duit tu tidak boleh beranak berbanding masukkan dlm Tabung Haji. Masuk TH tahun-tahun dapat dividen.

Lagi rugi kalau mak bapa terguna pula duit raya anak tu kannn ??. Jgn macam tu mak mak, jom kita menyimpan utk masa depan anak2.

So, hari ni kak mahu kongsikan 1 tips cara mudah simpan duit anak ke Akaun Tabung Haji memasing melalui perbankan atas talian maybank2u.

Lepas ni tidak perlu berbaris, tidak perlu keluar rumah dan hanya berurusan secara online untuk masukkan duit, keluarkan duit dan check baki akaun.

So ini step-step kena buat sebelum kita boleh just klik-klik. Bersusah-susah dahulu, bersenang-senang kemudian katanya.

Follow setiap step ya.

?Step 1: Ibu/Bapa WAJIB ada akaun Tabung Haji dan WAJIB daftar terlebih dahulu di ATM Maybank.

?Step 2: Selepas ibu/bapa daftar di Maybank, barulah boleh daftarkan akaun anak-anak pula. Ini pun buat melalui ATM Maybank.

?Step 3: Selepas daftar, bolehlah TRANSFER duit raya anak2 melalui website maybank2u (atau kalau rajin ke ATM pun boleh) ke dalam akaun TH memasing.

Mudah kan?

Inilah cara mudah kak buat bertahun-tahun setelah insoffff memeram duit raya anak.

Info : Bagi yang belum buka Akaun Tabung Haji, anda boleh buka akaun TH di TH, Bank Islam dan Bank Rakyat. Bawa dokumen Mykad ibu/bapa/penjaga (ibu bapa tiri bawa sijil nikah), bawa Mykid dan Sijil Kelahiran anak.

Semoga bermanfaat.

Sumber : Aya Chalo


Ramai Seru Nama, Abang Viva Dah  Sampai Terengganu. Kali Ni Naik Triton. Mantul!

Umum mengetahui bahawa negeri pantai timur Kelantan dan Terengganu sedang di landa musibah banjir.

Perkongsian di Media sosial dipenuhi gambar dan video terkini banjir di sana.

Dalam pada itu, nama ‘abang viva’ sekali gus menjadi sebutan ramai. Tanda pagar #abangvivi menjadi trending kembali.

Nyata, cakna dengan situasi yang berlaku Abang viva atau nama sebenar Azwan Omar tampil membantu kepada mangsa banjir.

Menurut laporan Kosmo, Wira banjir itu selamat tiba bersama pasukannya di Terengganu awal pagi tadi bagi membantu penduduk di negeri itu yang dilanda banjir sejak minggu lalu.

Azwan turut berkongsi keberadaannya di Kampung Bukit Diman, Hulu Terengganu secara sesi live Facebook dua jam yang lalu.

“Saya dah sampai Terengganu pukul 4.50 pagi, kalau sesiapa ada info kawasan yang masih teruk boleh kongsikan kerana di sini air dah mula surut,” katanya.

Penduduk tempatan kongsi lokasi ke tempat banjir

“Orang ganu dah tunjuk jalan, depan sana, ok baik,” katanya.

Dalam sesi tersebut turut dilihat sebuah Triton dipercayai yang dihadiahkan usahawan kosmetik, Wan Siti Aisyah Wan Hasan bagi menghargai jasanya membantu mangsa-mangsa banjir, bulan lalu.

Semoga usaha murni abang viva aka abang triton direalisasikan dengan mudah.

Sumber: Kosmo dan Azwan Omar

Bacaan lanjut:

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ini Sebabnya Kita Kena Tahu Dulu Kenapa Isteri Suka Tag Suami Di Media Sosial.

Kegunaan media sosial sudah menjadi keutamaan dalam masyarakat kita. Selain dapat menrapatkan hubungan yang jauh, media sosial menjadi platform bagi mendapatkan pelbagai ilmu pengetahuan termasuk bab keibubapaan.

Tidak hairanlah ramai yang memilih untuk berkongsi info yang sama dengan pasangan. Justeru,berderet nama pasangan di tag di ruangan info berkenaan.

Namun, ada sesetengah orang berpendapat cara itu seolah-olah menjatuhkan air muka pasangan. Terutama sekali jika ia berkaitan dengan hal yang boleh menjatuhkan aib.  Tak kurang juga yang berpandangan kaedah itu salah satu cara setiap pasangan berkomunikasi dalam berkongsi ilmu untuk rumah tangga mereka.

Sebenarnya ia terpulang kepada individu atau pasangan tersebut untuk menerima ia secara berlapang dada atau sebaliknya.

“Aduh! Kenapa la wife aku asyik tag je ni!”

Ni la yang saya rasa dulu bila isteri saya asyik duk tag saya di komen dan post Facebook orang lain.

Tapi bila fikir dalam dalam balik..

Aduh! Menyesalnya la saya duk marah marah dulu. Kenapa? Sebab daripada situ la saya boleh kenal isteri saya dengan lebih mendalam!

Tag suami adalah sejenis komunikasi si isteri kepada si suami! Daripada komunikasi si isteri la si suami boleh belajar banyak benda tentang personaliti dan diri seorang isteri.

Sebab tu la kita kena tahu dulu KENAPA la si isteri suka tag tag si suami :

1. Mereka nak bagitahu isi hati mereka

▪Perempuan ni tak macam lelaki yang boleh je cakap direct apa yang diorang. Perempuan ni sejenis makhluk yang banyak berkias dan suka sangat menggunakan maksud tersirat

▪Tag tu salah satu maksud tersirat isteri kita. Cuma tu la cabaran bagi kaum lelaki. Kalau dia tag kat satu artikel, kita terpaksa buat ‘speed reading & skimming’ la untuk tahu baris ke berapa ayat tersirat yang isteri kita cuba sampaikan tu ?

2. Mereka nak kita yang pilih

▪Isteri kita ni jenis yang banyak mahunya. Memang itulah fitrah perempuan. Kita lelaki ni sebagai ‘provider’ mereka. Itulah kenapa kita fokus bekerja. Sebab kita termotivasi untuk ‘provide’ mereka!

▪Cuma disebabkan kuasa ‘decision-making’ ni banyak berada di tangan kita, jadi isteri kita berbaik hati la nak kita buat keputusan untuk pihak mereka. Alhamdulillah, bila kita syukuri benda ni akan banyak konflik yang takkan terjadi dalam rumahtangga kita nanti

3. Mereka nak kebaikan untuk kita

▪ Kadangkala mereka tahu je kita lelaki ni jenis malas membaca atau terlalu fokus pada kerja. Jadi dengan tag sekali sekala tu mereka harapkan kita topup la juga ilmu di dalam dada

▪Mana boleh ilmu kita masa masih di awal usia perkahwinan sampai la di hujung usia duk sama tak berubah apa apa! Kena la topup dari semasa ke semasa!

4. Mereka tengah perli kita

▪Kadangkala perli di depan muka ni boleh jadi konflik dan pergaduhan. Jadi si isteri perli perli manja dengan tag suami mereka la supaya konflik tu takde la besar sangat

▪ Cuma tu lah. Kena pastikan si suami okey dan jangan sampai jatuhkan air muka je la

▪Bila dah kena perli yang manja dan ringan ni suami kena cakna dan sensitif la. Cepat-cepat kena sedar dan selesaikan masalah sebelum perlian tadi bernanah dan membusuk di dalam dada!

5. Mereka nak luah je

▪Kadang-kadang si suami sibuk sangat bekerja sampaikan komunikasi dalam rumahtangga pun dah jadi kurang

▪Dengan tag sekali sekala ni diharapkan si suami tu dapat la baca dan dapat faham la betapa rindu dan kasihnya si isteri tu kepada suaminya

Bila faham benda ni insyaAllah rumah tangga akan makin harmoni dan bila isteri kita duk tag kita pun kita boleh tersenyum seorang diri!

p/s : Cuba tag pasangan kita di ruangan komen beramai ramai. Biar pasangan kita jadi makin kenal personaliti dan psikologi diri kita sendiri ?


10 Petua Berguna Ni Memang Boleh Kongsi Dengan Anak Perempuan!

Orang melayu dulu memang banyak khazanah petuanya. Boleh kata serba serbi dalam kehidupan ini ada amalan yang dilakukan sama ada untuk kesihatan, kecantikan dan sebagainya.

Memastikan amalan yang baik dan bermanfaat ini tidak dilupakan, kini tiba masanya, kita sebagai orang tua mewariskan pula petua ini kepada anak-anak generasi kini agar petua yang baik-baik tidak lenyap begitu sahaja.

Ini antara 10 petua yang simple dan sebenarnya bila-bila masa kita boleh buat. Jom teliti.

MERAHKAN BIBIR : Mahu memiliki bibir merah semulajadi, maka jangan lupa sapukan hampas halia yang telah dikisar pada bahagian bibir setiap hari. Namun jika tidak gemar rasanya halia apa kata gunakan ubat gigi sahaja dan sapu pada bahagian bibir sebelum tidur, biarkan semalaman sebelum dicuci. Hasilnya bibir merah dan menawan secara semulajadi

REDAKAN SAKIT KEPALA : Jika anda sering diserang sakit kepala, selain makan ubat amalkan petua dengan menggunakan daun sirih. Caranya mudah, hanya ramas beberapa helai daun sirih di dalam mangkuk yang berisi air. Kemudian basahkan kepala dengan air dan daun sirih tersebut sambil memicit-micit kepala selama 15 minit.

TELINGA MASUK AIR :Jika telinga masuk air sebelah kiri, caranya mudah. Cuba berbaring dan kemudian mengiring sebelah kiri begitu juga jika telinga kanan yang masuk air maka mengiringlah sebelah kanan. Maka dengan sendirinya air tadi akan mengalir keluar.

HILANGKAN PEDIH MATA AKIBAT KUPAS BAWANG: Apa yang selalu terjadi, bila mengupas bawang mesti mata akan pedih dan berair. Cara nak elak ini berulang lagi, pastikan sebelum kulit bawnag dikupas, rendam terlebih dahulu bawnag tersebut dan barulah dikupas.

TERCEKIK TULANG  : Segera kepalkan nasi dan telan, lakukan beberapa kali sehingga tulang tersebut tertolak masuk ke dalam. Atau jika tidak berjaya, eloklah bertemu doktor untuk dapatkan rawatan seterusnya.

ELAK TUMIT KAKI PECAH : Gosokkan tumit kaki dengan menggunakan belimbing buluh. Kemudian berus tumit kaki dengan berus lembut. Amalkan sebelum mandi.

MUDAH BANGUN PAGI : Sebelum tidur, tepuk bantal tiga kali sambil berselawat ke atas Nabi s. a. w. Niat dalam hati utk bangun pagi Insya-Allah, esok terjaga dengan sendirinya.

HILANGKAN JERAWAT : Campur bedak sejuk dan asam jawa. Selawat pada Nabi 3 kali. kemudian sapukan di muka dan di tempat jerawat Insyaallah, jerawat akan beransur hilang.

HILANGKAN BAU MULUT: Tumbuk lumat sepuluh kuntum bunga cengkeh dan tiga ulas bawang putih. Kemudian gosokkan kepada gigi dan berkumur hingga bersih. Lakukannya tiga hari sekali.

KURANGKAN LEBAM MATA : Ambil  teh uncang yang telah digunakan dan kemudian lekap pada mata dan biarkan semalaman. Lakukan 3 kali seminggu ketika hendak masuk tidur.


Kanak-kanak Lelaki Maut Dihempap Longgokan Tiang Elektrik, Kisahnya Raih Perhatian Warganet!

Malang tidak berbau, berat mata kita yang memandang berat lagi bahu ahli keluarga yang menerima perkhabaran duka pemergian anak secara tiba-tiba ketika bermain dengan rakan-rakannya.

Media semalam melaporkan mangsa yang meninggal dunia, Muhammad Aqil Wafiq Ruslizan, 10, parah di kepala dan muka manakala Wan Aliff Danish Wan Mohd Naim, 10, masih kritikal dan Wan Faiz Ikram Wan Zaidy, 13, patah paha.

Memetik kenyataan Harian Metro, Pengarah Jabatan Bomba dan Penyelamat Malaysia (JBPM) Kedah Penolong Kanan Pesuruhjaya Bomba Sayani Saidon dilaporkan berkata pihaknya menerima panggilan kecemasan berhubung kejadian itu pada pukul 5.33 petang.

Lokasi kejadian itu merupakan kawasan simpanan sementara tiang elektrik bagi tujuan projek di Jalan K16, Kampung Belukar.

Menurut kenyataan itu, TNB sedang menjalankan siasatan berhubung kejadian berkenaan dan bekerjasama rapat dengan pihak berkuasa terlibat.

“Justeru, TNB mengulangi peringatan kepada orang ramai agar tidak menghampiri tapak kerja dan menyentuh barang-barang binaan bagi mengelakkan sebarang kejadian yang tidak diingini berlaku,” menurut kenyataan itu.

TNB juga menasihati orang ramai supaya tidak menyebarkan sebarang gambar atau video kejadian itu dan membuat spekulasi, sebaliknya memberi ruang kepada pihak berkuasa menjalankan siasatan selain menghormati perasaan dan sensitiviti keluarga mangsa terbabit.

“Lepas makan nasi, dia keluar bermain..”

Ketika menceritakan semula sebelum kejadian itu, Nor Zuraidah, 29 dan suaminya, Wan Mohd Naim Wan Fadzilah, 30, baru pulang berniaga di pekan Changlun dan nampak Wan Aliff Danish ketika itu sedang makan nasi di rumah mereka yang terletak kira-kira 100 meter dari tempat kejadian.

“Lepas makan nasi, dia keluar bermain dengan kawan dan sepupunya tetapi dalam 10 minit kemudian, saya dimaklumkan kejadian itu berlaku.

“Sebelum itu saya memang tak sedap hati tetapi benda dah jadi dan berharap supaya anak saya sembuh sepenuhnya,” katanya.

Sementara itu, Ketua Polis Daerah Kubang Pasu Superintendan Rodzi Abu Hassan berkata, bedah siasat terhadap jasad Muhammad Aqil Wafiq dilakukan pada 10 pagi  di Jabatan Forensik HSB di Alor Setar dan dua lagi mangsa masih dirawat di HSB dan HJ ketika ini.

“Hasil siasatan mendapati, ketika kejadian tiga kanak-kanak terbabit sedang bermain di atas longgokan tiang elektrik berkenaan dan kejadian berlaku apabila sebatang kayu lapik tiang itu patah menyebabkan longgokan tiang itu bergolek dan terus menghempap tiga kanak-kanak itu.

“Bagaimanapun kejadian itu tidak mempunyai sebarang unsur jenayah,” katanya.


“Takut Cederakan Anak Jadi Saya Terus Beredar.” Hidap Sakit Mental Ibu Ini Pernah 10 Tahun Hidapi Kemurungan

Kesihatang yang baik adalah satu nikmat besar dikurniakan Allah SWT kepada setiap manusia. Ia adalah sesuatu yang sangat berharga dan rezeki yang amat bernilai buat kita.

Namun siapa kita untuk menolak takdir ketentuan Ilahi. Bagaimanapun ia bukan untuk kita berserah diri dan bersedih seumur hidup.

Sebagai khalifah di muka bumi ini, apa jua perjuangan yang kita lakukan sama ada untuk keluarga, diri dan anak-anak adalah suatu ibadah.

10 TAHUN HIDAP KEMURUNGAN

Siapa sangka, padangan luaran nampak normal tetapi dalaman sebaliknya. Menerusi perkongsianya di facebook wanita ini berkongsi mengenai bahaya penyakit mental yang dihadapinya jika tidak boleh dikawal boleh mengundang mencederakan orang lain, malah anaknya sendiri!

SAKIT MENTAL HINGGA RASA NAK CEDERAKAN ANAK SENDIRI

Baru je semalam saya happy-happy dengan anak-anak buat keychain. Sebelah petang tu, tiba-tiba saya jadi amarah teruk. Panas-baran.

Segalanya berpunca bila anak naik suara pada saya.
Sebelum ni, dah banyak kali saya tegur. Asbab banyak kali sudah diingatkan, akhirnya saya naik hantu juga. Habis keychain yang sudah dibuat saya patahkan. Dan anak-anak menangis.

Masa saya bertindak, saya dalam keadaan sedang beremosi. Saya sedang marah dan menengking, saya bertindak diluar kawalan. Saya tahu saya dalam fasa amygdala hijack.
Saya menggigil.

Takut cederakan anak jadi saya terus beredar dan buat kerja lain. Saya takut sejarah lama berulang lagi.

Lepas dah reda sikit, saya masuk ruang tamu. Anak-anak masih duduk di ruang tamu dan mengalir air mata dalam senyap. Masing-masing takut nak menangis. Yang dalam buai pun auto senyap.

Saya duduk dekat. Peluk. Semua menangis, meraung. Mengalir air mata saya di pipi. Berulang kali saya kata “Mami minta maaf, mami minta maaf” sambil usap belakang anak-anak.

Lama saya biarkan mereka dalam pelukan. Saya tunggu hingga tangisan masing-masing reda.

TARIK NAFAS UNTUK TENANGKAN DIRI

Saya tarik nafas dalam-dalam kemudian saya kata “Ingat tak, Mawar Muawwiz pernah tanya kenapa mami ke hospital sedangkan mami tak sakit (fizikal)?”
Masing-masing mengganguk.

“Nampak tak mami marah teruk tadi?”
Angguk lagi.
“Sebab mami ada sakit marah-marah.”
Jeda.
“Mami kena jumpa doktor, kena makan ubat, kena terapi sebab mami tak nak marah-marah lagi.”

Semua senyap. Mungkin tak faham nak hadam.
“Marah tu perlu tapi kalau marah sangat sampai teruk jadinya, itu bukan marah yang baik. Itu sakit namanya” saya terangkan dalam bahasa yang mudah pada anak-anak.
“Mami tak nak marah-marah lagi macam ni…” air mata dah mula mengalir. Dada berombak. Sebak betul rasanya.

“Mami sedih bila mami marah anak. Mami tak nak jadi macam ni…” saya menangis. Anak-anak pun menangis.

“Jadi boleh tak tolong mami supaya mami tak marah lagi? Mami tolong diri mami. Mawar Muawwiz tolong diri Mawar Muawwiz. Boleh?”

Semua angguk. Kami berpelukan lagi.
Saya tak tahulah macam mana. Saya dah bertahun-tahun buat awareness tentang penyakit mental pada masyarakat. Saya tak peduli kalau kena kecam.

Tapi saya tak tahu macam mana penerimaan anak-anak bila mereka dah faham nanti. Adakah mereka boleh terima mami mereka sakit mental?

Semoga kisah ini menjadi iktibar buat kita semua. Jika merasakan diri mempunyai permasalah begini, segera dapatkan nasihat doktor untuk rawatan lanjut.

Sumber:


Jangan Main-Main Dengan Isteri! Sudahlah Terlupa Anniversary, Masa Pujuk Boleh Tersalah Tarikh Pula

Bagi setiap pasangan, tarikh anniversary amatlah penting. Lebih-lebih lagi pasangan yang baru berkahwin. Walaupun tiada sambutan, cukuplah dengan ucapan tanda menghargai dan mengingati.

Bagaimana kalau kita terlupa mengucapkan selamat ulang tahun pada pasangan? Huh! Jangan main-main dengan perkara ini lebih-lebih lagi dengan isteri.

Kadang-kadang perkara ini bukan disengajakan. Dengan kesibukan kerja dan juga jadual yang padat, tak mustahil kita akan terlupa dengan tarikh penting ini kan?

Seperti yang terjadi kepada penulis buku terkenal, Iddin Ramli yang terlupa tarikh istimewa itu sehingga menyebabkan isterinya menangis dan bad mood lebih-lebih lagi isterinya sudah membelikan hadiah buatnya.

Apa yang melucukan, sewaktu proses pujuk-memujuk dilakukan Iddin Ramli bersungguh memujuk isterinya itu yang masih menangis teresak-esak. Dengan penuh keyakinan dia menyebut tarikh anniversary mereka tanpa menyedari yang tarikh yang disebut itu salah.

“Tengah pujuk pun still salah tarikh anniversary. Hari anniversary kami 3 hb. Kenapa aku sebut dalam video ni 4 hb.”

Rata-rata netizen yang menonton video tersebut sangat terhibur dengan insiden tersebut dan turut memahami kesedihan dan perasaan sensitif yang dirasai oleh si isteri.

[TIPS]


Rumah Nampak Sempit? Ini 6 Tip Buatkan Ruang Rumah Nampak Lebih Luas.

Apabila sudah mendapat rumah pula, pasti satu perkara akan bermain di fikiran pemilik: bagaimana untuk membuat ruang dalam rumah kelihatan lebih luas.

Ini lebih-lebih lagi bagi para pembeli rumah Bina Ikut Tempahan (BTO) yang rata-ratanya lebih kecil berbanding rumah lama.

Sebelum anda tergesa-gesa angkat pengetuk untuk memecahkan tembok, baca dahulu enam tip ini yang boleh membuat mahligai anda kelihatan lebih luas dan selesa.

1. ‘Sembunyikan’ barang

Ruang yang kecil akan nampak lebih sempit jika terlalu sarat dengan barang. Cari cara untuk menyusun dan menyimpan barang ara ‘tersembunyi’ – sama ada di balik tabir, belakang pintu atau atas rak-rak. Terdapat juga perabot pelbagai fungsi seperti katil ‘storage bed’ dan kerusi yang bukan sahaja untuk dibuat baring atau duduk, malah boleh menyimpan barang.

Dengan cara ini, ruang-ruang yang ada akan kelihatan teratur, kemas dan lebih penting lagi, luas.

2. Pilih warna yang terang dan lembut

Anda mungkin mempunyai warna kegemaran sendiri, namun adalah penting untuk memilih warna yang terang, lembut dan sejuk (soft and cool) agar membuat suatu ruang nampak lebih terbuka dan luas. Menurut The Spruce, warna hijau dan biru akan memberi kesan yang paling optimum.

3. Padankan warna

Ya, peranan warna lagi. Selain memilih jenis warna, campuran warna juga boleh membawa kesan kepada ‘keluasan’ ruang dalam rumah. Warna yang senjang atau kontras akan membuat sebuah ruang kelihatan berpecah-belah atau terpisah. Sebaliknya, jika anda memadankan warna perabot dan dinding atau langsir, ia membuat ruang kelihatan lebih tersambung lantas lebih luas.

4. Lebih cahaya, lebih luas!

Mana-mana ruang bilik apabila dilimpahi cahaya, tidak kira cahaya semula jadi atau buatan, pasti nampak lebih luas. Buka pintu dan tingkap dengan luas pada siang hari untuk manfaatkan cahaya dari luar. Gunakan lampu untuk menghiaskan dan meluaskan lagi ruang rumah anda.

Oh ya, elakkan juga daripada menggunakan langsir tebal yang menghalang cahaya. Lagipun dengan jadual padat kehidupan hari ini, siapa yang mahu mencari masa mencuci langsir-langsir berat itu?

5. Letak cermin

Penggunaan permukaan cermin dan lutsinar (see-through) juga dapat membantu dalam membuat sebuah ruang nampak lebih luas. Misalnya, meletakkan skrin mandi yang legap (opaque) akan membahagi ruang yang semamangnya sudah sempit. Jika digantikan dengan skrin lutsinar dan tanpa bingkai, secara semulajadi ia tidak lagi kelihatan begitu merimaskan.

Begitu juga dengan menggunakan cermin. Satu atau dua cermin tinggi dan besar yang diletakkan pada dinding, serta merta meluaskan lagi pemandangan dalam rumah.

6. Besar perabot, besarlah ruang!

Ya, anda tidak tersilap baca. Bayangkan satu ruang yang dipenuhi dengan lima atau enam kerusi kecil di sana sini. Bandingkan pula jika dalam ruang yang sama, kesemua kerusi kecil itu digantikan dengan satu atau dua sofa sahaja yang boleh dinikmati beramai-ramai. Pasti lebih kemas dan teratur, bukan?

Jika seseorang bijak menggantikan perabot kecil yang banyak dengan perabot yang besar sedikit namun kurang bilangannya, ia akan membuka ruang di dalam rumah anda.

Kredit: WKK Bina via The Spruce


’Jaga Hubungan Kita Dengan Ibu Bapa, Barulah Hidup Lebih Berkat.’ Deep!

Pastinya peranan seorang anak adalah sentiasa mengutamakan kedua ibu bapanya walaupun sudah berusia.

Anak yang sentiasa mendahulukan ibu bapa sudah tentu hidupnya lebih diberkati. Tambahan pula, ibu bapa sentiasa mendoakan anaknya tanpa henti.

Nyata sebagai anak sudah pasti peranan kita sentiasa menjaga hubungan kita dengan mereka.

Begitulah yang dikongsi rasa oleh saudara ini di laman facebooknya.

Dengar dalam kuliah subuh. Ustaz sebut satu hadith. Antara ciri ciri ahli syurga adalah melebihkan Ibu Bapa berbanding orang lain dalam kebaikan.

Hari ini kita dengan kawan kawan setiap hari tanya khabar,tak sabar nak jumpa kawan. Belanja kawan makan. Tak boleh tengok kawan susah. pagi hari lagi dah hantar mesej dalam group whatsapp ucap selamat pagi.

Tapi bagaimana hubungan kita dengan mak ayah. berapa kali kita tanya khabar mereka,berapa kerap kita peluk cium mereka, berapa banyak harta kita belanjakan untuk mereka.

Pernah tak kita ajak mak ayah kita makan kat kedai paling mahal. Pernah tak kita hadiahkan jam paling mahal kat ayah,seutas gelang emas kepada ibu.

Sedihkan,kita boleh habiskan duit belanja makan tempat paling mahal untuk anak isteri,untuk kawan kawan,tapi mak ayah kita suruh pula mereka masak makanan kegemaran kita. Kita suruh pula mereka jaga anak anak kita. Kadang kadang kita tak sedar banyak dosa kita kepada mereka.

Sahabat. Walaupun kita tidak mampu nak balas jasa mereka hatta setitis susu ibu sekali pun. Namun sekurangnya tunjukkanlah kesungguhan kita untuk buktikan kepada الله kita termasuk orang yang berbakti kepada mak ayah.

Moga termasuk ciri ciri ahli syurga.


Masa Ni Jika Hendak Ke Klinik Atau Hospital, Sila Take Note Pesan Dr Ni!

Berikutan penularan virus covid-19, tentunya keadaan di klinik mahupun hospital dipenuhi dengan ramai pengunjung yang ingin membuat saringan kesihatan.

Pun begitu, seorang doktor ini ingin memberi peringatan kepada orang awam yang merancang untuk mendapatkan rawatan atau pemeriksaan doktor mempertimbangkan perkara-perkara berikut untuk kebaikan bersama.

Sebagai seorang doktor yang bertugas di klinik, saya mohon agar kalian semua mempertimbangkan perkara berikut jika hendak ke klinik:

1. Tak usah bawa orang yang tak sakit ke klinik. Hanya orang sakit dan seorang pengiringnya(jika perlu) sepatutnya hadir ke klinik. Orang sihat harus kurangkan kontak dengan orang sakit.

2. Jika tak sakit, sekadar teringin nak minta MC, eloklah batalkan niat ke klinik. Silap hari, anda bukan balik bawa MC, tetapi SARS-CoV-2. Tak berbaloi langsung ambil risiko begini.

3. Jika ada gejala, sila pakai topeng penutup muka (mulut dan hidung) dan duduk jauh (jarak 1 meter) dari pesakit lain ketika di ruangan menunggu. Kurangkan menyentuh persekitaran.

4. Jika ada sejarah berkunjung ke negara China, Jepun, Korea, Taiwan atau Hong Kong, serta ada pertemuan rapat dengan individu positif COVID-19, maka disarankan terus ke hospital.

5. Tak perlu bersalaman dengan doktor. Tak usah suruh anak salam (dan cium tangan) doktor. Kurangkan berbual kosong. Fokus pada beritahu masalah kesihatan.

6. Keluar sahaja dari klinik, terus pulang rumah. Tak usah singgah di mana-mana tempat awam dahulu. Sebaik sahaja tiba di rumah, sila mandi dan salin pakaian yang bersih.

Di masa-masa seperti ini, perlu lebih awas dan berhati-hati. Semoga dikurniakan kesihatan berpanjangan.


Elak Anak Masuk Kawasan Dapur, Ayah Ni Buat Sendiri Pagar Keselamatan Baby. Mudah & Jimat Belanja, Guna Pvc Jer!

Keselamatan anak-anak di rumah menjadi keutamaan ibu bapa. Apatah lagi jika anda mempunyai anak kecil terutama yang sudah boleh merangkak atau berjalan pasti membuatkan ibu bapa pening nak melayan.

Jenis yang sudah ‘dapat kaki’ ni memang tak reti duduk diam. Ke sana ke mari tanpa  henti dan mencapai barangan sehingga boleh mengundang bahaya pada mereka.

Jadi sebagai ibu bapa kena sentiasa ‘alaert’ supaya tidak berlaku sebarang kemalangan kepada anak-anak di dalam rumah.

Pastinya ruang dapur menjadi kawasan larangan buat si kecil yang suka menjelajah kan. Tapi bagaimana  caranya nak pasti mereka tidak boleh bermain di kwasan dapur.


Khabaran Duka. Permata Negara, Prof Diraja Ungku Abdul Aziz Meninggal Dunia. Al-Fatihah.

Khabaran duka yang buat negara, Profesor Diraja Ungku Abdul Aziz telah menghembuskan nafas terakhir hari ini pada usia 98 tahun.

Memetik laporan berita Astro AWANI, tokoh pendidikan dan ekonomi negara, meninggal dunia di sebuah hospital swasta di ibu negara sekitar jam 4.30 petang tadi.

Jenazah Allahyarham akan dibawa ke Masjid At-Taqwa dan dijangka dikebumikan pada malam ini.

Tokoh yang disegani ini dlahirkan di Hampstead, England pada 28 Januari 1922, merupakan Merupakan naib canselor Universiti Malaya yang pertama dan paling lama berkhidmat, dan ahli ekonomi Melayu pertama dan satu-satunya orang yang diberi status Profesor Diraja di negara ini

Menerima gelaran Profesor Diraja Ekonomi pada 1978, Allahyarham adalah individu bertanggungjawab di sebalik penubuhan Lembaga Urusan tabung dan Angkatan Koperasi Kebangsaan Malaysia Berhad (ANGKASA).

Merupakan seorang perunding kepada pelbagai agensi Pertubuhan Bangsa-bangsa Bersatu (PBB). Juga telah menulis lebih dari 50 buku mengenai masalah sosial dan ekonomi Malaysia.

Anak perempuannya adalah bekas Gabenor Bank Negara, Tan Sri Dr Zeti Akhtar Aziz.


“Jangan Bawa Motor Macam Tu Lagi, Syukur Allah Bagi Peluang Kita Hidup.” Azhan Rani Terbabit Kemalangan, Dedah Punca Sebenar!

Pelakon Beto Khusyairi berkongsi berita tentang kemalangan yang menimpa rakannya, Azhan Rani semalam.

Hari ini empunya diri tampil berkongsi situasi dirinya usai ramai yang terkejut mendengar berita tersebut dan bertanyakan khabar tentangnya.

“Syukur atas izin Allah untuk diri ini terus bernafas.

“Terima kasih juga untuk ingatan dan doa2 semua. ampun maaf tak dapat nak jawab dan reply semua.in shaallah saya ok atas izin Allah.

“Alhamdulillah.

Demikian perkongsian Azhan Rani menerusi laman instagramnya yang memuatnaik gambar Beto bersama isteri.

Menurut Azhan merupakan dua orang tulang belakang yang banyak membantu dirinya ketika kemalangan.

Dalam pada itu, Azhan Rani turut berterima kasih kepada beberapa individu lain yang turut membantu di tempat kemalangan tersebut.

“Buat bro muhammad firdaus dan sesiapa saja yang bantu saya pada hari kejadian 17 january 2022 sekitar jam 12:30tgh di jalan templer park menghala kuala lumpur. semoga Allah merahmati kalian. terima kasih atas jasa baik anda.

“Buat 2 orang abg lori yang berdiri tu. terima kasih kerana berjaya hentikan lori dan tak langgar saya.

Dalam perkongsian yang sama juga, dia turut menerangkan situasi sebenar yang menjadi punca kepada kemalangan yang menimpanya.

“Buat 2 orang adik yang naik motor kapcai tengah bersembang tak pandang depan lepas tu tiba2 masuk lane saya nak buat u turn semoga korang tak apa2. maaf abang tinggikan suara kat korang dalam ambulance haritu.

“Mohon jangan bawa motor macam tu lagi. kita sama2 syukur Allah bagi peluang kita hidup. maaf juga buat motor awak hancur.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Rasa Nak Bersolek Je.” Kongsi Momen Hamil, Warganet Teka Tasha Shilla Timang Baby Girl!

Pelakon Tasha Shilla mengakui kehamilan kali ini agak berbeza kerana gemar bersolek.

Perkongsian tersebut dimuatnaik menerusi laman Instagramnya berserta  gambar dirinya yang memakai gaun rona putih sedang tersenyum selepas siap ditatarias.

“Anak kedua ni terasa nak bersolek je. Terima kasih @bellahudd terubat rindu sentuhan #bellahuddsigniture #26weekspregnant,” tulisnya lagi.

Katanya lagi menerusi ruangan komen, Kehamilan sebelum ini Tasha Shilla mengidam untuk berlakon.

“Hari itu mengidam berlakon, dapatlah shooting lima hari. Syukur Alhamdulillah,” kongsinya lagi yang terserlah keserian seorang bakal ibu.

Menjengah ke ruangan komen, rata-rata memuji seri seorang ibu terserlah pada wajah Tasha.

Untuk rekod, Tasha dan suami, Muhammad Atiq Idris mendirikan rumah tangga pada 28 Februari 2020. Hasil perkongsian hidup mereka dikurniakan seorang cahaya mata lelaki, Raees Zander.


Patutlah Rambut Isteri Banyak Gugur Di Lantai. Ini Sebabnya Suami Kena Tahu.

Kalau kita mandi, nampak banyak rambut isteri di lantai. Kalau kita sapu rumah, banyak rambut yang bersibai.
Kalau kita tengok sikat, banyak rambut yang berumbai. Jangan salah faham, tu bukan rambut makhluk halus atau pontianak harum buah kelibai.
Itu rambut isteri kita.

Sebab apa rambut isteri kita banyak gugur?
1. Tekanan.
Tekanan di tempat kerja, tekanan dengan anak-anak, tekanan dengan sikap kita. Dan tertekan dengan masalah diri pun ya juga.
2. Hormon yang tidak stabil.
Ini tugas kita kena bantu dengan cari atau usahakan ubat dan herba. Boleh tanya farmasi atau bawa isteri untuk check up selalu kesihatan dia.
3. Pengambilan Ubat-ubat yang tertentu.
Pengambilan ubat yang melebihi dos juga menyebab rambut isteri kita gugur. Kalau dia selalu pening kepala, biasanya kita hulur sahaja panadol padanya. Mungkin kita sebagai suami boleh legakan dengan merawatnya sendiri. Saya pernah up status tentang cara merawat isteri.
4. Kekurangan nutrisi akibat daripada diet yang tidak betul.
Kadang, isteri sanggup tak makan sebab nak kurus. Kadang pula isteri kita makan tak kena diet. Makan tu makan ni jadi ada kekurangan yang menyebabkan keguguran rambut.
5. Produk rambut
Penggunaan produk rambut yang kerap seperti pewarna rambut, penyering rambut dan juga bahan untuk kegunaan meluruskan dan kerintingkan rambut.
Ini saya kongsi adalah berdasarkan apa yang saya faham. Andai salah dan tak betul, komen dan tambahkan saja.
Kita nak semuanya baik kan?
InsyaAllah, bila kita lihat rambut isteri banyak gugur, kita faham bahawa sudah sampai masanya kita menghiburkan dan merawat sendiri isteri kita.
Mereka mahkluk paling penat! Berilah sedikit masa untuk mereka rehat.
Penulis asal: Abu Hurairah
.


Bahaya Betul Cermin Depan Kabus, Ramai Tak Tahu Guna Fungsi Supaya Pandangan Tak Terjejas.

Pernah tak terjadi apabila hujan cermin depan kereta akan jadi berkabus.

Sudah tentu apabila terjadi macam ini akan mengakibatkan pandangan terjejas. Ini sudah tentu bahaya. Pemandu tidak dapat melihat dengan jelas ke arah jalan raya.

1. Pastikan on aircond, kemudian pusing mod angin aircond kepada mod seperti gambar di bawah.

2. Cara ini angin depan saja akan berfungsi untuk menghilangkan kabus pada cermin depan.

3.  Selain itu boleh juga menghidupkan mod kitaran udara luar. Cara ini ia membenarkan udara luar masuk dalam kereta tanpa buka tingkap. Jadi suhu dalam kereta akan jadi sama dengan di luar sekali gus menghilangkan kabus yang menghalang pandangan.

TIP LAIN
1. Syampu

Tanpa mencampurkan dengan air, ratakan syampu pada cermin dengan. Biar kering sebelum lap dengan air. Fungsinya sama dengan ubat gigi.

2. Guna ubat gigi

Cuma picitkan ubat gigi pada kaun bersin dan lap ke seluruh bahagian cermin depan. Biar kering dan lap sekali lagi dengan tuala lembap. Ubat gigi ini akan membentuk satu lapisan yang menghalang wap air dari terbentuk.

3. Servis air-cond

Bagi mengelak proses pemeluwapan,  pemilik kereta disarankan melakukan servis penyaman udara secara berkala, membersihkan penapis kabin setiap tiga bulan sekali, dan tidak lupa memeriksa tekanan bahan penyejuk (freon).


i-Lindung: KWSP Beri Cara Untuk Ahli Sediakan Pelan Perlindungan Premium, Serendah RM30!

Sediakan payung sebelum hujan, peribahasa ini begitu selalu kita dengar dan biasa kita praktikan dalam kehidupan ini. Kita sedar kepentingan perlu bersiap sedia dalam sesuatu perkara sebelum ditimpa musibah atau masalah, adalah sangat penting!

Lagi-lagi bila memikirkan keluarga tersayang. Banyak perkara perlu dipersiapkan dan antaranya bila menyentuh tentang perlindungan insuran.

Jika sebelum ini, diakui untuk mendapatkan perlindungan insuran untuk diri sendiri apatah lagi untuk seisi keluarga memerlukan jumlah yang besar, pun begitu baru-baru ini Kumpulan Wang Simpanan Pekerja (KWSP) memperkenalkan i-Lindung yang membolehkan pencarum (ahli) membeli produk perlindungan di bawah Pelan Perlindungan Ahli (PPA) serendah RM30.

Melalui PPA, ahli KWSP dibenarkan membeli produk insurans/takaful daripada Syarikat Insurans & Takaful (SIT) yang hanya diluluskan oleh KWSP.

Pengerusi KWSP, Tan Sri Ahmad Badri Mohd Zahir memberitahu pelan perlindungan premium yang ditawarkan bermula serendah RM30 setahun dan menjanjikan perlindungan berjumlah RM10,000.

Untuk makluman, i-Lindung ini adalah sebuah platform layan diri di dalam i-Akaun (Ahli) yang digunakan untuk tujuan pembelian produk perlindungan di bawah Pelan Perlindungan Ahli (PPA).

Melalui PPA, ahli dibenarkan membeli produk insurans/ takaful daripada Syarikat Insurans & Takaful (SIT) yang diluluskan oleh KWSP.

Ini adalah untuk menyediakan pilihan kepada ahli dalam mendapatkan perlindungan bagi membantu ahli berdepan dengan tempoh sukar atau kejadian yang tidak diingini pada masa hadapan.

Siapa Yang Boleh Memohon

Bagi mereka yang berumur 55 tahun ke atas, masih dibenarkan untuk memohon dengan syarat mengekalkan baki sekurang-kurangnya RM100 dalam Akaun 55 atau akaun Emas.

Jenis Pelindungan Yang Ditawarkan

-Perlindungan Hayat

-Perlindungan Penyakit Kritikal

Pelan perlindungan yang diperkenalkan merupakan salah satu inisiatif untuk memastikan kesejahteraan ahli terjamin sekiranya berdepan tempoh sukar mahupun kejadian yang tidak diingini pada masa akan datang.

Para pencarum yang berminat, boleh melakukan pembelian secara atas talian dengan menggunakan i-Akaun pada bila-bila masa tanpa memerlukan pemeriksaan kesihatan.

Manakala meninjau maklum balas Kerajaan tentang ini, nyata menyambut baik  sepertimana yang dilaporkan di Astro Awani.

Menurut Menteri Kewangan, Tengku Datuk Seri Zafrul Tengku Abdul Aziz, menerusi inisiatif KWSP itu, rakyat Malaysia kini boleh mendapatkan pelan perlindungan premium dengan harga rendah demi kesejahteraan jangka panjang.

“Ini merupakan satu titik tolak yang penting bagi melindungi rakyat Malaysia serta keluarga masing-masing daripada risiko kematian, kehilangan upaya secara menyeluruh dan penyakit kronik.

“Pelan-pelan tersebut dapat menggantian pendapatan atau simpanan tambahan sekiranya ahli menghadapi sebarang musibah.

“Yang paling penting, perlindungan ini boleh diperolehi dengan sumbangan premium yang berjumlah hanya beberapa ringgit sebulan, menerusi syarikat-syarikat insurans serta pengendali takaful yang disediakan di atas platform KWSP,” katanya.

Jom saksikan selebriti berkongsi resipi dan momen memasak bersama keluarga tercinta pada 11-17 Julai ini setiap jam 2.30 petang hanya di FB keluargamagazine.


“Mak Tahu Tak Dapat Jumpa Buat Kali Terakhir, Sebab Tu Sebelum ‘Pergi’ Dia Masak Sambal Ikan Bilis Untuk  Aku Lepas Rindu. Allahu, Sebaknya!

Kita hanya mampu merancang, namun yang menentukan hanyalah Sang Pencipta.  Kehilngan insan tersayang pastinya meninggalkan kesan yang mendalam. Lebih-lebih lagi kepergiannya dalam keadaan yang mengejut.

Perkongsian seorang lelaki yang kehilangan ibu tersayang secara mengejut membuatkan ramai yang turut berasa sebak. Sedikit sebanyak memberi tamparan yang hebat kepada lelaki ini.

Menurut cerita lelaki bernama Johan menerusi twitter, arwah ibunya dimasukkan ke hospital akibat semput sebelum dimaklumkan berada dalam keadaan tenat.

Lebih menyayat hati, si ibu seakan-akan dapat merasai masanya sudah ‘sampai’  kerana sempat memasak juadah terakhir buat si anak.

Yang membuatkan Johan sedih bila mana dia tidak sempat menatap wajah arwah ibunya buat kali terakhir. Sebaliknya, dia hanya dapat menjamah Sambal Ikan Bilis yang dimasak oleh arwah bagi melepaskan rindu.

Sebak bila membacanya!

Sambal ikan bilis. Nampak biasa, kan? Tapi pada aku, tak. Inilah air tangan mak yang terakhir, yang dapat aku nikmati.

Pagi 28 Julai 2017, dapat berita mak warded sebab sesak nafas. Tapi dimaklumkan tiada apa yang merunsingkan, sekadar semput biasa sahaja.

Kebetulan tiket penerbangan sebenarnya telah dibeli dan dijadualkan akan berlepas dari Pulau Pinang ke Johor pada awal pagi 29 Julai 2017 untuk sama-sama meraikan abang yang bakal melangsungkan perkahwinan.

So dalam hati, esok sambil datang kenduri abang. bolehlah melawat mak sekali.

Namun pada jam 11.59 pagi, dapat berita mak tidak sedarkan diri.

Aku siap sedia pack barang, nekad drive balik Johor pada masa itu juga. Jam 12.11 tengah hari dapat berita mak tenat. Allah, otak kosong. Call kakak sambil menangis.

Selang beberapa minit dapat panggilan,

“Mak dah tak ada.”

Allah, luluh hati. Alhamdulillah masih waras memandu dan teruskan perjalanan balik ke Johor dengan perasaan yang hanya Allah saja tahu.

Sampai di Kluang, Johor jam 8 malam. Mak dimaklumkan sudah selamat dikebumikan. Luluh hati, hanya nampak tilam tempat jenazah mak diletakkan sebelum disolatkan.

Sehari sebelum mak ‘pergi’, sempat mak masak peninggalan air tangan mak, ‘Sambal Ikan Bilis’ untuk aku melepaskan rindu.

Mungkin mak tahu aku tak dapat jumpa mak buat kali terakhir. Mak, Johan rinduuu….


“Sedapnya Nama. Senang Ingat, Senang Nak Sebut.” Izreen Asminda Kongsi Nama Anak, Ali Idrees Muhammad Radzi Jadi Pilihan!

Pelakon Izreen Azminda mendedahkan nama anak ketiganya  bersama peminat usai seminggu dilahirkan.

Perkhabaran tersebut dimuatnaik menerusi akaun Instagram, Izreen Dan suami sepakat memilih nama Ali Idrees Muhammad Radzi.“Hai untie2 uncle2 semua, nama saya “ALI IDREES BIN MUHAMMAD RADZI” panggil Baby ALI aje okay.

“21/9/21 9.06am 2.87kg, (selama ni yg besar tu mama.. ALI kecik aje set tilam yg super cute n empuk habis ni dari @tinypalms @tinypalms @tinypalms tq ummi layan iols yg mcm2 permintaan ni,” tulisnya.

Izreen sebelum itu selamat melahirkan cahaya mata ketiga seberat 2.87kg pada jam 9.06 pagi 21 September yang lalu di Pusat Perubatan Prince Court, Kuala Lumpur.

Untuk makluman, Izreen mendirikan rumah tangga bersama suaminya, Ude Wahid pada 8 Ogos 2019 dan dikurniakan seorang anak lelaki, Aaron Ibrahim yang kini mencecah usia 2 tahun.Sebelum ini, Izreen pernah berkahwin dengan seorang jurukamera, Muhamad Riza pada 2012 sebelum memutuskan untuk bercerai pada 2014.

Hasil perkahwinan tersebut, Izreen dikurniakan seorang anak lelaki yang diberi nama Muhamad Adrian Umar, 5